প্রেম ও রোমান্স\nস্বদেশ ও বিদেশ\nকোটা নিয়ে গুণীজনদের মতামত\nYou are here: Home Posts by Admin\tডিসেম্বর 12, 2013 2:12 অপরাহ্ন\nName: SQSWeb Site: http://www.sqsblog.netBio: Quota System has becomeagreat problem in Bangladesh. We don't want discrimination. We want justice. Plz stop Quota system & short the education time.\nবাংলাদেশের প্রথম কোটা বিরোধী উন্মুক্ত ব্লগ SQSblog.net এর যাত্রা শুরু\nঅগাষ্ট 21st, 2013 বাংলাদেশের প্রথম কোটা বিরোধী উন্মুক্ত ব্লগ sqsblog.net ….. সচেতন ছাত্র-ছাত্রীদের ও সচেতন ব্যক্তিদের দৃষ্টি আকর্ষন করে বলছি , সমাজের সব অনিয়ম, শিক্ষা ব্যবস্থার যত অব্যবস্থাপনা কুসংস্কার আর গোড়ামী, দেশ ও দেশের বাইরের রাজনীতি কম্পিউটার, বিজ্ঞান ও প্রযুক্তি, টিউটোরিয়াল গল্প, কবিতা, জোকস্, প্রেম আর রোমান্স, ভ্রমণ কাহিনী যেমন ইচ্ছে লেখা আপনার ভাবনা, আপনার চিন্তাধারা যেকোন বিষয় নিয়ে লিখুন বাধাহীনভাবে।। প্রচার করুন নিজেকে ,আপনাদের একটু সচেতনতা ই পারে দেশটা কে অভিশাপ মুক্ত করতে…। শুধু ২টি বিষয় গ্রহনযোগ্য নয়\n১. রাষ্ট্রদ্রোহীতামূলক কোন বক্তব্য\n২. কোন ধর্মকে আঘাতকারী কোন বক্তব্য\nআপনাদের বাধাহীন যুক্তিপূর্ণ লেখায় এগিয়ে যাবে SQSblog.net\nএ প্রত্যাশায় শুভ আগমন।\nকোটা চিরস্থায়ী কোনো ব্যবস্থা নয় – ড. আকবর আলি খান\nঅগাষ্ট 10th, 2013 কোটাব্যবস্থা প্রয়োগে বাংলাদেশ পাবলিক সার্ভিস কমিশন (বিপিএসসি) সম্প্রতি যে উদ্যোগ নেয়, সেটিকে আপনি কীভাবে বিশ্লেষণ করবেন?\nপ্রথমত. প্রাথমিক পরীক্ষার ফল প্রকাশের ক্ষেত্রে তারা যে সিদ্ধান্ত নিয়েছে, সেটা অত্যন্ত বিতর্কিত এবং এর আইনগত ভিত্তি ছিল অত্যন্ত দুর্বল। বিসিএস প্রিলিমিনারি পরীক্ষা নেয়া হয় প্রার্থী বাছাইয়ের জন্য। এতে যারা পাস করে, তারা পরবর্তী পর্যায়ের পরীক্ষাগুলোয় অংশগ্রহণ করতে পারে। এমন পরীক্ষায় কোটাধারীদের জন্য একটি এবং অন্যদের তথা মেধাবীদের জন্য আরেকটি সর্বনিম্ন নম্বর, এটা মোটেও আইনসম্মত নয়। কারণ যারা পরীক্ষায় পাস করে, একমাত্র তারাই কোটার দাবিদার হতে পারে। পরীক্ষায় যারা পাস করে না অর্থাৎ যথেষ্ট নম্বর পায় না, তাদের কোটা সুবিধা পাওয়ার অধিকার নেই। কাজেই অযোগ্য প্রার্থীদের যোগ্য করার দায়িত্ব বাংলাদেশ পাবলিক সার্ভিস কমিশনকে (বিপিএসসি) দেয়া হয়নি। কিন্তু বিপিএসসি এ কাজটিই করেছে। সৌভাগ্যবশত তারা নিজেদের ভুল বুঝতে পেরেছেন এবং এর মাশুলও এখন দিতে হবে তাদের। ৪৬ হাজার প্রার্থীর লিখিত পরীক্ষা নিতে হবে তাদের। এক্ষেত্রে যেটা ঘটেছে, সেটা নিতান্তই আনাড়িপনা। এর আইনগত কোনো ভিত্তি নেই। এর এক ধরনের সমাধানও হয়েছে। তবে ভবিষ্যতে এ ধরনের সিদ্ধান্ত নেয়ার ব্যাপারে বিপিএসসির সতর্ক থাকা উচিত।\nকোটা পদ্ধতি সংস্কারের দাবি উঠেছে। এ ব্যাপারে আপনার বক্তব্য কী?\nবিশ্বের বিভিন্ন দেশে কোটা বিভিন্ন আকারে আছে। বাংলাদেশের শাসনতন্ত্রেও আছে এ বিধান। তবে এর কতগুলো শর্ত আছে।\nপ্রথমত. কোটা চিরস্থায়ী কোনো ব্যবস্থা নয়। এর একটা মেয়াদ থাকতে হয়। যেমন আমাদের সংবিধানে নারীদের সংসদে আসনের কোটা রয়েছে। সেটি কিন্তু কখনো স্থায়ী ভিত্তিতে দেয়া হয় না। প্রত্যেক ১০-১৫ বছর পর সেটা নবায়ন করতে হয়। আমাদের দেশে ১৯৭২ সালে যে কোটাব্যবস্থা প্রবর্তন করা হয়েছিল, সেটিকে চিরস্থায়ী ব্যবস্থা হিসেবে মনে করা হচ্ছে। সুতরাং সেদিক থেকে এটি আইনসম্মত নয়। কোটা কোনো অবস্থায়ই চিরস্থায়ী ব্যবস্থা হতে পারে না, বিশ্বের কোনো দেশে এমনটি নেই। আমাদের দেশেও যে এমনটি চলতে পারে না তার প্রমাণ হলো, নারীদের জন্য সংসদে আসন সংরক্ষিত রাখার ক্ষেত্রে সময় নির্দিষ্ট রয়েছে।\nদ্বিতীয়ত. কোটা সাধারণ নিয়ম নয়। সাধারণ নিয়ম হলো মেধা। সংবিধানে প্রথমে বলা হয়েছে যে, মেধার ভিত্তিতে চাকরি দেয়া হবে। তারপর বলা হয়েছে, বিশেষ ব্যবস্থায় কোটা প্রবর্তন করা যেতে পারে, যারা সমাজে অনগ্রসর শ্রেণী তাদের জন্য। আমাদের সংবিধানে কোটা সম্পর্কে যে অনুচ্ছেদটি রয়েছে এর ভাষা এবং ভারতের সংবিধানের কোটা-সম্পর্কিত অনুচ্ছেদের ভাষা দাঁড়ি, কমাসহ হুবহু একই রকম। এ অনুচ্ছেদের ব্যাখ্যা সম্পর্কে ভারতের সুপ্রিম কোর্টে অনেক মামলা হয়েছে। প্রত্যেকটি মামলায় ভারতের সুপ্রিম কোর্ট স্পষ্ট ভাষায় বলেছেন, অন্তত ৫০ শতাংশ লোককে মেধার ভিত্তিতে নিয়োগ দিতে হবে। ভারতীয় সুপ্রিম কোর্টের যুক্তি— মেধা হলো সাধারণ নিয়ম, আর কোটা ব্যতিক্রম। ব্যতিক্রম কখনো সাধারণ নিয়মের বেশি হতে পারে না; কম হতে পারে। সুতরাং সে অবস্থায় কোটা কখনই ৫০ শতাংশের বেশি হতে পারে না আর মেধা কখনই এর কম হতে পারে না। বর্তমানে আমাদের দেশে ৫৫ শতাংশ কোটা রয়েছে। আর মেধাবীদের জন্য ৪৫ শতাংশ। ভারতের সুপ্রিম কোর্টের রুলিংয়ের আলোকে এ ব্যবস্থা সম্পূর্ণ বেআইনি। সুতরাং মেধার হারকে অবিলম্বে ৫০ শতাংশে উন্নীত করতে হবে।\nতৃতীয়ত. আমাদের দেশে বর্তমানে ২৫৭ ধরনের কোটা রয়েছে। আমাদের গবেষণায় বিশ্বব্যাংকের সহায়তায় বিশ্বের বিভিন্ন দেশের কোটাব্যবস্থা সম্পর্কে তথ্য সংগ্রহ করা হয়েছিল। তাতে দেখা যাচ্ছে, পৃথিবীর কোথাও ২৫৭ ধরনের কোটা নেই। আমাদের দেশেও যখন কোটা প্রবর্তন করা হয়, তখন এমন জটিল লক্ষ্য নিয়ে এটি করা হয়নি। ১৯৭২ সালে যখন কোটা চালু করা হয়, তখন ১৯টি জেলা ছিল বাংলাদেশে। দেশে এখন জেলার সংখ্যা দাঁড়িয়েছে ৬৪তে। এর সঙ্গে মুক্তিযোদ্ধা, জেলাভিত্তিক মেরিট, নারী, প্রতিবন্ধী— এসব কোটা যোগ করার ফলে এটি মোট দাঁড়িয়েছে ২৫৭তে। এত রকম কোটা বাস্তবায়ন করা অসম্ভব ব্যাপার। যখন এমন জটিল নিয়ম করা হয়, তখন তাতে বিভিন্ন ধরনের দুর্নীতি ও অনিয়ম দেখা দেয়। বাংলাদেশেও তাই ঘটেছে। অবশ্যই এ ধরনের কোটার সময়সীমা থাকতে হবে।\nজেলা কোটার ব্যাপারে আপনার বক্তব্য কী?\nকোটার আরেকটি সমস্যা হলো, আমাদের দেশে জেলার জনসংখ্যাভিত্তিক কোটা নির্ধারণ করা হয়েছে। এর ফলে যা হয়, বেশি জনসংখ্যাবহুল জেলার প্রার্থী চাকরি পায়। অন্যদিকে কম জনসংখ্যার জেলার প্রার্থীরা পরীক্ষায় ভালো ফল করেও চাকরি পাচ্ছে না। এরও আইনগত কোনো ভিত্তি নেই এবং এতে কারো কোনো লাভ হচ্ছে না। এতে আরো সমস্যা সৃষ্টি হয়েছে। ১৯টি থেকে যখন আমাদের জেলা ৬৪টি হলো, এর ফল কী হয়েছে, তার একটা উদাহরণ দেয়া যেতে পারে। যেমন— কুষ্টিয়া আগে একটি জেলা ছিল। ওই জেলায় যদি একটি পদ থাকত, তাহলে প্রতিযোগিতার ভিত্তিতে জেলার যেকোনো স্থানের যে কেউ পদটি পেতে পারত। মেহেরপুরের একজন শিক্ষার্থী যদি মেধার ভিত্তিতে এগিয়ে থাকে অর্থাৎ প্রথম হয়, কুষ্টিয়া জেলাভুক্ত হওয়ার কারণে চাকরিটি সে পেত। মেহেরপুর, কুষ্টিয়া, চুয়াডাঙ্গা যেহেতু আলাদা জেলা হয়েছে, এখন বৃহত্তর কুষ্টিয়া জেলায় যদি একটি পদ থাকে, তাহলে এটি পাবে যে জেলার জনসংখ্যা বেশি, সে জেলার প্রার্থী। অর্থাৎ মেহেরপুরের প্রার্থী যদি মেধার ভিত্তিতে এগিয়েও থাকে তবু সে কোনোমতেই চাকরি পাবে না। এ ধরনের কোটাব্যবস্থার কোনো যৌক্তিকতা নেই। এতে কোনো অঞ্চলেরও লাভ হচ্ছে না। বরং বড় জেলার প্রার্থীরা চাকরি পাচ্ছে, ছোট জেলার প্রার্থীরা পাচ্ছে না।\nজেলা কোটা সম্পর্কে ভুল তথ্য দিয়ে বাংলাদেশে এর অব্যবহার অত্যন্ত স্বাভাবিক ব্যাপার। এটা ঠেকানো কোনোভাবেই সম্ভব নয়। একই ব্যক্তি ইচ্ছা করলে রাজশাহী কিংবা ঢাকা— যেকোনো বিভাগের প্রার্থী হতে পারে। আত্মীয় থাকলে একটা ঠিকানা জোগাড় করে কোটা দাবি করা কঠিন কিছু নয়। এমনকি পাকিস্তান আমলে দেখা গেছে— পূর্ব পাকিস্তানের জন্য যে কোটা ছিল, সেখানে যেসব মোহাজির স্থায়ীভাবে পশ্চিম পাকিস্তানে বাস করত, তারা ঢাকার ঠিকানা দিয়ে পরীক্ষা দিয়ে চাকরি নিয়েছে। আর এখন আমাদের বিভিন্ন জেলায় যোগাযোগব্যবস্থা এতটা সহজ হয়েছে, এ অবস্থায় ৬৪ জেলার কোটায় কোনো লাভ হবে বলে মনে হয় না। বরং এতে বিভিন্ন সমস্যা সৃষ্টি হচ্ছে। কাজেই এ অবস্থায় কোটাব্যবস্থা নিয়ে আমাদের চিন্তাভাবনা করতে হবে।\nনারীদের জন্য নির্ধারিত কোটা শুরুর দিকে তাদের বেশ উত্সাহিত করেছে। তবে এখন নারীদের যে ফল দেখা যাচ্ছে, তাতে কোটা ছাড়াও অনেক ভালো করছে তারা। তবে তারা এখনো পিছিয়ে রয়েছে। সে বিবেচনায় নারী কোটা রাখা যেতে পারে; তবে এজন্য প্রকৃতপক্ষে তাদের কতটা লাভ হচ্ছে বা বর্তমানের চেয়ে বেশি কোটা দেয়া দরকার কিনা, এগুলো খতিয়ে দেখা প্রয়োজন।\nমুক্তিযোদ্ধা কোটার যৌক্তিকতার ব্যাপারে আপনার বক্তব্য কী?\nসংবিধানের নির্দেশ হলো, শুধু অবহেলিত জনগোষ্ঠীর জন্য চাকরিতে কোটা রাখা যেতে পারে। সচ্ছল ও ধনিক শ্রেণীর জন্য কোটা দেয়া যাবে না। কাজেই মুক্তিযোদ্ধাদের কোটা দিতে হলে তাদের মধ্যে যারা অসচ্ছল ও নিঃস্ব, তাদের কোটা দিতে হবে। এ কোটায় যে পরিমাণ আসন রয়েছে, সে পরিমাণ প্রার্থী পাওয়া যাবে কিনা, তা দেখতে হবে এবং তদানুযায়ী পুরো কোটাব্যবস্থারই পুনর্বিন্যাসের প্রয়োজন রয়েছে। এখানেও কোটার সময়সীমা থাকতে হবে।\nআদিবাসী কোটাও যুক্তিযুক্ত। তবে বর্তমানে যে জটিল কোটা পদ্ধতি আছে, এর কারণে তারা চাকরি পাচ্ছে না। এটাকেও সহজ করা দরকার।\nতাহলে আপনি কি বলতে চাচ্ছেন কোটাব্যবস্থার সংস্কার প্রয়োজন…\nআমি মনে করি, কতগুলো নীতির ভিত্তিতে সামগ্রিকভাবে কোটাব্যবস্থা সংস্কার করতে হবে। প্রথমত. ৫০ শতাংশের ওপরে কখনো কোটা সংরক্ষণ করা যাবে না; বরং পারলে মেধাবীদের অধিক হারে নিয়োগের ব্যবস্থা করতে হবে। দ্বিতীয়ত. কোটাব্যবস্থাকে সরল করতে হবে। তৃতীয়ত. ধনী পরিবারের সন্তানরা যাতে কোনো রকম কোটার সুবিধা না পায়, সেটিও নিশ্চিত করতে হবে।\nকোটাব্যবস্থার কোনো প্রভাব জনপ্রশাসনে পড়ছে কি?\nঅবশ্যই প্রভাব পড়ছে, কিছু সমস্যাও হচ্ছে। কারণ ব্রিটিশ আমলে যখন কোটাব্যবস্থা প্রবর্তন করা হয়, তখন অল্পসংখ্যক প্রার্থী কোটার ভিত্তিতে চাকরি পেত। বেশির ভাগ যেহেতু মেধার ভিত্তিতে চাকরি পেত, সেহেতু প্রশাসনের মান ক্ষুণ্ন হওয়ার সম্ভাবনা ছিল না। কিন্তু এখন ৫৫ শতাংশ কোটার ভিত্তিতে চাকরি পাওয়ায় প্রথমেই মেধার মান ক্ষুণ্ন হচ্ছে। এজন্য কোটাব্যবস্থা রাখতে হলে মেধাবীদের জন্য বেশি পদ রাখতে হবে, যাতে কোটায় যারা আসে তারা যেন মেধাবীদের সঙ্গে প্রতিযোগিতা করে যোগ্যতা অর্জন করতে পারে। এখন কোটাধারীরাই সংখ্যাগরিষ্ঠ। কাজেই তাদের যোগ্যতা অর্জনেরও প্রশ্ন ওঠে না।\nএ কারণেই কি প্রশাসনে দলীয় লেজুড়বৃত্তি বাড়ছে?\nকোটা ছাড়াও দলীয় লেজুড়বৃত্তি বাড়ার আরো অনেক কারণ আছে। আসলে আমাদের গোটা প্রশাসনব্যবস্থা ভেঙে পড়েছে এবং এর সংস্কারের প্রয়োজন। কোনো সরকারই এদিকে নজর দিচ্ছে না। দুর্ভাগ্যবশত যেটি হয়েছে, পাবলিক সার্ভিস কমিশনের ওপর প্রার্থীদের আস্থা কমে যাচ্ছে। বাজারে গুজব, বিপিএসসির মাধ্যমে দলীয় প্রার্থীরা প্রাধান্য লাভ করে। সুতরাং প্রতিষ্ঠানটির ভাবমূর্তি উজ্জ্বল করার প্রয়োজন রয়েছে। এজন্য সেখানে যোগ্য প্রার্থীদের নিয়োগ দিতে হবে। এছাড়া দলীয় বিবেচনায় ওএসডি করে রাখা, যোগ্যতাসম্পন্ন হওয়া সত্ত্বেও বসিয়ে রাখা বা অপেক্ষাকৃত কম গুরুত্বপূর্ণ পদে নিয়োগ দেয়া হচ্ছে বলে জানা যায়। এগুলোও বন্ধ করতে হবে।\nজনপ্রশাসনে পদোন্নতিতেও মেধার মূল্যায়ন না করে দলীয় লেজুড়বৃত্তিকে প্রাধান্য দেয়া হচ্ছে বলে অভিযোগ রয়েছে। এ বিষয়ে আপনার মূল্যায়ন কী?\nজনপ্রশাসনে পদোন্নতি অর্থহীন হয়ে দাঁড়িয়েছে। কারণ যেখানে পদ ২০০, সেখানে পদোন্নতি দেয়া হচ্ছে ৫০০। কাজেই কর্মকর্তাদের বেতন বাড়ছে কিন্তু কাজ ছাড়া মাসের পর মাস বসে থাকতে হচ্ছে। অথবা এমন কাজে তাদের নিযুক্ত করা হচ্ছে, যেখানে আগের চেয়ে দায়িত্ব অনেক কম। একটি দেশের প্রশাসন এভাবে চলতে পারে না। প্রশাসনে যদি ২০০টি পদ থাকে, তাহলে পদোন্নতিও ২০০টি হতে হবে। এ অবস্থায় পদের চেয়ে বেশি পদোন্নতি দিলে এমনিতেই দলীয়করণ শুরু হয়ে যায়। প্রথম কথা হলো, পদের কোনো সীমা নেই। তাই যাদের পদোন্নতি পাওয়ার কথা নয়, তারাও ধরপাকড় করে তা পেয়ে যায়। পদোন্নতি পাওয়ার পর আবার দেখা যায়, যাদের পদোন্নতি পাওয়ার কথা নয়, তাদেরই পদায়ন হয়। এসব সমস্যা এখন প্রকট হয়ে উঠছে। এসব দূর করতে হলে প্রশাসনকে সামগ্রিকভাবে সংস্কার করতে হবে।\nআরেকটি বিষয় দেখা যায়, খাদ্য মন্ত্রণালয়ে একজন কাজ করছেন, কিছুদিন পর তার পোস্টিং দেয়া হলো পানি সম্পদ মন্ত্রণালয়ে। অভিজ্ঞতা অর্জনের ক্ষেত্রে এমন বদলি কি অন্তরায় নয়?\nএসবের জন্য প্রশাসনিক সংস্কার কমিশনের সুপারিশ রয়েছে। বাংলাদেশে কয়েকটি প্রশাসনিক সংস্কার কমিশন করা হয়েছিল। একটি করা হয়েছিল অধ্যাপক মোজাফ্ফর আহমদ সাহেবের নেতৃত্বে। আরেকটি করা হয়েছিল সাবেক সচিব রশীদ সাহেবের নেতৃত্বে। শেখ হাসিনার আমলে আরেকটি কমিশন করা হয়েছিল এটিএম শামসুল হুদা সাহেবের নেতৃত্বে। তাকে মন্ত্রীর পদমর্যাদা দিয়ে কমিশনের চেয়ারম্যান করা হয়। বেশ অর্থ ব্যয় করে এ কমিশন একটি প্রতিবেদন দেয়। কিন্তু প্রতিবেদনটি বাস্তবায়নে সরকারের পক্ষ থেকে কোনো উদ্যোগ নেয়া হয়নি। প্রত্যেকটি কমিশন সুস্পষ্ট ভাষায় বলেছে, কোটাব্যবস্থা তুলে দেয়া উচিত। কিন্তু সরকার কোটাব্যবস্থা তুলেও দেয়নি, সংস্কারও করেনি। সরকারি কর্মকর্তাদের কীভাবে জ্ঞান আহরণে উত্সাহিত করা হবে, এ ব্যাপারে বিভিন্ন কমিশনের সুপারিশ রয়েছে। তবে এগুলোর কোনোটাই কোনো সরকার বাস্তবায়ন করছে না। অর্থাৎ বাংলাদেশে প্রশাসনিক সংস্কার সবাই এড়িয়ে যাচ্ছেন। দলের জন্য যেভাবে সুবিধাজনক হয়, সেভাবে সব সরকারই প্রশাসন পরিচালনা করছে। এতে সরকারি কর্মচারীদের মনোবল ভেঙে পড়েছে। তাই এখন তারাও মনে করছে, কোনো রাজনৈতিক দলে যোগ দেয়া ছাড়া উপায় নেই। এভাবে গোটা প্রশাসনব্যবস্থা ভেঙে পড়েছে।\nআপনি তো প্রশাসনে ছিলেন। তখনকার সঙ্গে এখনকার কি কোনো পার্থক্য দেখতে পান?\nক্রমে অবনতি ঘটছে। কারণ যেগুলো সমস্যা, এগুলোর সমাধানে সরকারের পক্ষ থেকে কোনো উদ্যোগ নেয়া হচ্ছে না। এভাবে চলতে থাকলে অচিরেই একটি মেধাশূন্য ও দলীয় জনপ্রশাসন দেখতে পাব আমরা।\nএর ফলাফল কী হতে পারে?\nপ্রশাসনব্যবস্থার ক্রমাবনতি ঘটছে, তাদের ক্ষমতা সীমিত হয়ে আসছে। তারা ভালো পারফর্ম করতে পারছে না। প্রশাসনিক ব্যবস্থা দুর্বল হয়ে গেলে দেশের অর্থনীতিতে তার প্রভাব পড়বে। এতে দেশ ক্ষতিগ্রস্ত হবে। কোনো পরিকল্পনা সুষ্ঠুভাবে বাস্তবায়ন করা যাবে না।\nএ ব্যাপারে বিপিএসসি ও সরকারের প্রতি আপনার পরামর্শ কী?\nপরামর্শ হলো, কোনো কোটা চিরস্থায়ী করা যাবে না। সেজন্য কোটার প্রয়োজনীয়তা রয়েছে কিনা, তা আলাদাভাবে পরীক্ষা করতে হবে। এজন্য সমস্যাগুলো অনুধাবন করে সমাধানের জন্য রাজনৈতিক সদিচ্ছা থাকতে হবে। রাজনৈতিক সদিচ্ছা যদি না থাকে, তাহলে কোনো উপদেশ বা পরামর্শ দিয়ে লাভ নেই।\nকোটাব্যবস্থার অর্থনীতি – ড. এ কে এনামুল হক\nঅগাষ্ট 10th, 2013 কোটাব্যবস্থা নিয়ে সরব আমাদের তরুণ প্রজন্ম। হঠাৎ করেই আমাদের টনক নড়েছে এ ব্যবস্থার ‘অসাড়তা’ নিয়ে। ব্যবস্থাটির প্রবর্তন হয়েছে বহু আগে। এর সুবিধা নিয়েছেন অনেকে। শিক্ষা ও চাকরির ক্ষেত্রে কোটাব্যবস্থার প্রবর্তন সম্ভবত ভারতবর্ষে প্রথম চালু হয়েছিল লর্ড কর্নওয়ালিসের সময়ে। তখন মুসলমানসহ অনেকেই ভারতের সম্ভ্রান্ত ব্রাহ্মণ বর্ণের কাছে হেরে গিয়েছিলেন ব্রিটিশ সরকারের আমলা হওয়ার দৌড়ে। এক হিসাবে দেখা যায়, তখন ভারতে সরকারি চাকরির প্রায় ৮০ শতাংশ ছিল ৩ শতাংশ অগ্রসর জনগোষ্ঠীর দখলে। এ থেকে পরিত্রাণ পেতে মুসলমানসহ বেশকিছু সম্প্রদায়ের নেতারা নতুন ভাইসরয়ের কাছে বিষয়টি উত্থাপন ও এটি নিয়ে আলোচনা করেছিলেন। তাই ১৯১৮ সালে ভারতে প্রথম কোটা প্রথার প্রবর্তন হয়। ইতিহাসে দেখা যায়, পৃথিবীর বহু দেশে পরবর্তীতে এ ধরনের ব্যবস্থা চালু করা হয়েছে। এমনকি অনেকে মনে করেন, মার্কিন যুক্তরাষ্ট্রের কোটা প্রথাও বহুলাংশে ভারতের অনুকরণে তৈরি করা হয়েছিল।\nমূলত পশ্চাত্পদ জনগোষ্ঠী সমাজের অগ্রসর জনগোষ্ঠীর চেয়ে মেধায় কম না হওয়া সত্ত্বেও সমান সুযোগ-সুবিধা না পাওয়ার ফলে জীবনে প্রতিযোগিতায় পিছিয়ে থাকে। এ পিছিয়ে থাকার মূল কারণ অনেক ক্ষেত্রেই ঐতিহাসিক; কোথাও বর্ণবৈষম্য, কোথাও ধর্মীয় অনুশাসন, কোথাও দেশের সার্বিক অর্থনৈতিক সীমাবদ্ধতা। এসব কারণে জনগণ সমান সুযোগ-সুবিধা উপভোগ করে না বা রাষ্ট্র কোনো কারণে তাদের কাছে পৌঁছতে ব্যর্থ হয়েছে। ফলে তারা আর প্রতিযোগিতায় পেরে উঠছে না। তাই প্রধানত শিক্ষাব্যবস্থায় এবং কোথাও কোথাও সরকারি চাকরিতে কোটা প্রথা প্রবর্তন করা হয়েছিল। এ ব্যবস্থা নেয়ার ফলে অনেকের জীবন বদলে গেছে। অনেক মানুষ সমাজে আজ প্রতিষ্ঠিত হয়েছে। তাই এই সুযোগ সৃষ্টির মাধ্যমে সমাজ তার অতীত ব্যর্থতার এক ধরনের খেসারত দিয়ে থাকে।\nমজার ব্যাপার হলো, এ ব্যবস্থা কখনই চিরস্থায়ী হবে না বা একবার যাদের জন্য প্রবর্তিত হয়েছে, তাদের জন্যই তা চালু থাকবে না। ঐতিহাসিক বা রাষ্ট্রীয় ব্যর্থতা নানা যুগে নানাভাবে সমাজে প্রতিফলিত হয়। আবার তা পরিবর্তিত হয় যুগে যুগে। যেমন— যে মুসলমানরা একসময় পশ্চাত্পদ ছিল, তারা এখন আর তা নয়। যে চাকমারা অবহেলিত ছিল তাদের স্থানে এখন হয়তোবা অন্য কোনো জনগোষ্ঠী এসেছে। যে জেলা একসময় পশ্চাত্পদ ছিল তার স্থলে এসেছে অন্য কোনো উপজেলা বা পাহাড়ি কিংবা চর বা হাওর অঞ্চলের জনগণ। সময়ের পরিবর্তনের সঙ্গে সঙ্গে তাই এ জনগোষ্ঠীর শ্রেণীবিন্যাসে পরিবর্তন আনা উচিত।\nআমাদের দেশের মতোই ১৯৯১ সালে ভারতে কোটাব্যবস্থার বিপক্ষে ব্যাপক আন্দোলন হয়। কেউ কেউ আত্মাহুতিও দিয়েছিলেন এ ব্যবস্থা পরিবর্তনের জন্য। শেষ পর্যন্ত ভারতের উচ্চতর আদালত এ ব্যবস্থার একটি রাশ টেনে এনেছেন। তাদের রায় অনুযায়ী কোটা ৫০ শতাংশের কম হতে হবে। ভারত সরকার শেষ পর্যন্ত তা মেনে নিয়েছে। বর্তমানে ভারতে চাকরি ও ভর্তি কোটা ৪৯ দশমিক ৫ শতাংশ। তবে তাদের কোটাব্যবস্থায় আরো কিছু মৌলিক পরিবর্তন এসেছে।\nপ্রথমত কোটা তিন ভাগে বিভক্ত— ১৫ শতাংশ দলিত বা অচ্ছুত সম্প্রদায়, ৭ দশমিক ৫ শতাংশ পশ্চাত্পদ উপজাতি আর অবশিষ্ট ২৭ শতাংশ অন্যান্য পশ্চাত্পদ জনগোষ্ঠীর জন্য। দ্বিতীয়ত. ভারতের সব অঞ্চলে পশ্চাত্পদ গোষ্ঠী এক নয়। তাই প্রাদেশিক সরকার কেন্দ্রের চেয়ে ভিন্ন কোটা চালু করতে পারে। ভারতের কোটাব্যবস্থায় কারা এ সুবিধা পাবে না তারও বিবরণ আছে, যাকে বলা যায় একটি নিগেটিভ তালিকা। এর কারণও স্পষ্ট। যেহেতু কোটার মূল উদ্দেশ্যই হলো পশ্চাত্পদ জনগোষ্ঠীকে এগিয়ে আনতে সাহায্য করা, তাই তারা আরো কিছু নিয়ম চালু রেখেছে; যাতে পশ্চাত্পদ জনগোষ্ঠীর নামকরণের কোনো সুযোগ কেউ না নিতে পারে কিংবা একই সুযোগ বারবার ব্যবহার না করে। এর কয়েকটি নমুনা দিচ্ছি। ১. যারা একবার কোনো সাংবিধানিক পদে ছিলেন, তাদের সন্তানরা পশ্চাত্পদ হিসেবে বিবেচিত হবে না। ২. কোনো প্রথম শ্রেণীর সরকারি কর্মকর্তার সন্তানরা এ কোটার সুবিধা পাবে না। কারণ তার সন্তানরা আর পশ্চাত্পদ হিসেবে বিবেচিত হবে না। ৩. অনুরূপভাবে সামরিক বাহিনীর ক্ষেত্রেও এ নিয়ম প্রযোজ্য। ৪. শিল্পোদ্দ্যোক্তা ও প্রফেশনাল কাজে নিয়োজিত কোনো ব্যক্তির সন্তানরা এ সুযোগ পাবে না। ৫. শহরাঞ্চলে কোনো অব্যবহূত জমির মালিক এ সুবিধা পাবেন না কিংবা গ্রামাঞ্চলে ফল বাগান বা চা বাগান কিংবা সমতুল্য জমির মালিক পশ্চাত্পদ হিসেবে বিবেচিত হবেন না। ৬. আইনবিদদের মধ্যে যাদের আয় করযোগ্য, তারা এ সুবিধা ভোগ করতে পারবেন না। এর অর্থ হলো, কোটা কেবল অনগ্রসর জনগণের জন্য এবং এর ব্যবহার কোনো ব্যক্তির ক্ষেত্রে মাত্র একবারই হবে। কেউ কোটাব্যবস্থায় একবার চাকরি পেলে তার সন্তান তা পাবে না, যদিও তিনি সরকারি নিয়মানুযায়ী অনগ্রসর জনগোষ্ঠীর অন্তর্গত। এর মধ্যে প্রকৃত অনগ্রসর জনগোষ্ঠীর কাছে কোটা সুবিধা পৌঁছানো সহজ হবে।\nযুক্তরাষ্ট্রে সরকারি চাকরির ক্ষেত্রে ১৯৬১ সালে চালু হয়েছিল কোটা প্রথা। সেখানে পশ্চাত্পদ গোষ্ঠী বলতে সরকার বলেছিল ‘নন-হোয়াইট’ জনগণ ও নারীর কথা। বহু ভারতীয় আমেরিকান, আফ্রিকান আমেরিকান এ সুবিধা পেয়েছে। ১৯৯৫ সালে সুপ্রিম কোর্ট এক রায়ে সরকারকে কোটা প্রথা চালু রাখার জন্য একটি নতুন নিয়ম প্রণয়ণের নির্দেশ দেন। ফলে প্রেসিডেন্ট ক্লিনটন ১৯৯৫ সালেই এক নির্দেশ দেন, যার মাধ্যমে অযোগ্য লোক নিয়োগে সহায়ক কোটা, অন্য কোনো গোষ্ঠীর জন্য বিপরীত বৈষম্য চালু করে এমন কোটা কিংবা বর্তমানে অনগ্রসর নয় এমন কারো জন্য চাকরি সংরক্ষণের কোটা প্রথা রহিত হয়। অতিসম্প্রতি যুক্তরাষ্ট্রের সুপ্রিম কোর্টের অন্য এক রায়ে বিশ্ববিদ্যালয়ে ছাত্র ভর্তি-সর্ম্পকিত একটি রায় নিম্ন আদালতে ফেরত পাঠিয়েছেন এই বলে যে, বর্ণ বা লিঙ্গভিত্তিক সাধারণ বা ব্যাপকভিত্তিক কোটা গ্রহণযোগ্য হবে না।\nবুঝতেই পারছেন, অর্থনৈতিকভাবে অনগ্রসর কারো জন্য কোটা পদ্ধতি চালু থাকার রীতি যেমন বিশ্বব্যাপী, তেমনি কোটা কখনো বংশপরম্পরায় বলবৎ থাকতে পারে না। কোটা পদ্ধতি চিরস্থায়ীও হতে পারে না। ভারত ও যুক্তরাষ্ট্রের এ ব্যবস্থার পরিবর্তন এরই উদাহরণ।\nবাংলাদেশের কোটা প্রথার প্রয়োজনীয়তা হয়তোবা এখনো ফুরিয়ে যায়নি। কিন্তু কে এই কোটা সুবিধা ভোগ করার অধিকার রাখেন তা ভেবে দেখা প্রয়োজন। কোটা চালু হয়েছিল সরকারের কোনো ঐতিহাসিক ব্যর্থতা আড়াল বা সমাজে বৈষম্য দূর করার সহায়তার জন্য। তবে তা কখনই নতুন বৈষম্য সৃষ্টির জন্য নয়। বাংলাদেশে বর্তমানে ৫৫ শতাংশ সরকারি চাকরি কোটার অন্তর্ভুক্ত বলে খবরে প্রকাশ। কেউ কেউ বলছেন, প্রায় ২০০ রকমের কোটা বিদ্যমান। কোটার মাধ্যমে কেউ ৫০ পেয়েও চাকরি পাচ্ছে আবার কেউ ৮০ পেয়েও চাকরি পাচ্ছে না। এটা একটি নতুন বৈষম্য। আবার একই ব্যক্তি বা তার পোষ্যরা কয়েকবার কোটার সুযোগ যদি পান, তাও অনৈতিক ও অগ্রহণযোগ্য।\nসবশেষে, সরকারি চাকরি কোনো দান-খয়রাতের বিষয় নয়। এজন্য রয়েছে নানা সহায়তা তহবিল বা ভাতা ব্যবস্থা। একই লোক ভাতা ও কোটা দুটি সুবিধা ভোগ করতে পারেন না। অন্যদিকে সরকারের কাজ হলো মানুষের সেবা করা। এজন্য চাই দক্ষ জনপ্রশাসন। জনপ্রশাসনে অদক্ষ কর্মী নিয়োগ করার ফলে সরকারের দক্ষতা হ্রাস পায় আর সেজন্য সরকারের অর্থের অপচয় ঘটে। অর্থনীতির পরিভাষায় এর ফলে করের বোঝা বাড়ে বা করাঘাত বৃদ্ধি পায়। বেড়ে যায় দুর্নীতি, যা আমাদের দেশের মতো একটি স্বল্পোন্নত ও উঠতি অর্থনীতির জন্য কোনোভাবেই কাম্য নয়। তাই দেশের ভবিষ্যৎ বিবেচনায় কোটাব্যবস্থার সংস্কার জরুরি। বর্তমানে আমাদের দেশের উচ্চ আদালতে বিষয়টি বিবেচনাধীন। আশা করি, বিষয়টির একটি গ্রহণযোগ্য সমাধানের জন্য প্রয়োজনীয় নির্দেশ বিজ্ঞ আদালত দেবেন।\nইউনাইটেড ইন্টারন্যাশন্যাল ইউনিভার্সিটি, ঢাকা\nমেধা লালন না মেধা দমন? – সোহরাব হাসান\nঅগাষ্ট 10th, 2013 বঞ্চিত মেধাবীরা রাস্তায় আগুন জ্বালিয়ে কোটাপদ্ধতির প্রতিবাদ জানান\nবাংলাদেশ সরকারি কর্মকমিশন বা পিএসসিকে দায়িত্ব দেওয়া হয়েছিল মেধা লালন করার। সেই দায়িত্ব তারা যথাযথভাবে পালন করতে না পারলেও সরকার-সমর্থক ছাত্র সংগঠন ছাত্রলীগের কর্মীরা মেধা দমনের অভিযানে অনেকটা সফল হয়েছেন বলা যায়।\nসংবিধানের ২৯(১) অনুচ্ছেদে আছে, ‘প্রজাতন্ত্রের কর্মে নিয়োগ বা পদলাভের ক্ষেত্রে সকল নাগরিকের জন্য সুযোগের সমতা থাকিবে।’ কোনো সরকারই সংবিধান অগ্রাহ্য করতে পারে না। তবে বাংলাদেশে পূর্বাপর সব সরকারই এই সমতার ব্যত্যয় ঘটিয়ে চলেছে সরকারি কর্মকমিশনে অন্যায্য কোটাপদ্ধতি বহাল রেখে। পৃথিবীর সব দেশই সমাজে যারা পশ্চাৎপদ ও অনগ্রসর, তাদের সামনে নিয়ে আসতে বিশেষ সুযোগ-সুবিধা দিয়ে থাকে। সে হিসেবে বাংলাদেশের প্রান্তিক জনগোষ্ঠী ও নারীদের জন্য বিশেষ সুবিধা রাখা অন্যায় নয়।\nবিশ্বব্যাপী বাংলাদেশের নারীর ক্ষমতায়ন যখন প্রশংসিত, তখন হেফাজতে ইসলাম বাংলাদেশের আমির আল্লামা আহমদ শফী এই বলে সারমন জারি করেন যে মেয়েদের ঘরের বাইরে যাওয়া বা উচ্চতর শিক্ষা নেওয়া চলবে না। তারা বড়জোর চতুর্থ বা পঞ্চম শ্রেণী পর্যন্ত পড়াশোনা করবে সংসারের হিসাব-নিকাশ করার জন্য। এ রকম মানবতাবিরোধী ফতোয়ার বিরুদ্ধে যখন কোনো মহল থেকেই জোরালো প্রতিবাদ দেখি না, তখন মনে হয় কেবল সরকারি কর্মকমিশনে নয়, সমাজের সর্বক্ষেত্রে নারীর সমানাধিকার নিশ্চিত করা দরকার। নারীরা অধিক সংখ্যায় ঘর থেকে বাইরে এলে এই ফতোয়াবাজেরাই ঘরে ঢুকতে বাধ্য হবেন।\nএকই সঙ্গে মুক্তিযোদ্ধা ও শহীদ পরিবারের বিষয়টিও দেখতে হবে আমাদের মুক্তিযুদ্ধে তাদের অবদানের পরিপ্রেক্ষিতে। কিন্তু সেই দেখা সরকারি চাকরিতে কোটা নির্ধারণ করে হবে না, সমাজে ও রাষ্ট্রে তাদের যথাযোগ্য মর্যাদা ও সম্মান দিতে হবে। যে দেশে মুক্তিযোদ্ধারা এখনো ধুঁকে ধুঁকে মারা যাচ্ছেন এবং চিকিৎসা করাতে পারছন না অর্থের অভাবে, সে দেশে চাকরিতে কোটা নির্ধারণ করে তাঁদের মর্যাদা প্রতিষ্ঠা করা যাবে না। আর এ কথাও অস্বীকার করার উপায় নেই, মুক্তিযোদ্ধা স্বজনের নামে অনেক অমুক্তিযোদ্ধা ঢুকে পড়েছেন। অতএব, বিষয়টি নতুন করে ভাবতে হবে। তবে সাম্প্রতিক অঘটনের কারণ কোটা নয়, পিএসসির তুঘলকি সিদ্ধান্ত।\nপিএসসি যে যুক্তিতে ৩৪তম বিসিএস প্রিলিমিনারি পরীক্ষায় কোটাপদ্ধতি চালু করেছে, সেই যুক্তিতেই কোটাপদ্ধতি বাতিল বা হ্রাস করা উচিত। যদি বিশেষ কোটায় যোগ্য প্রার্থীই পাওয়া না যায়, তাহলে সেই কোটা রাখার কী যুক্তি থাকতে পারে? পিএসসিকে বুঝতে হবে, বৈষম্যমূলক সমাজে কোটাব্যবস্থা থাকে বৈষম্য কমাতে, বাড়াতে নয়। কিংবা অমেধাবীদের পুনর্বাসন করতেও নয়। মেধাপদ্ধতি পুরো বাতিল করা না গেলেও এর সংস্কার প্রয়োজন। অপব্যবহার বন্ধ করা জরুরি।\nসবার আগে বোধ করি সংস্কার প্রয়োজন পিএসসি নামের প্রতিষ্ঠানটির। অতীতে এই প্রতিষ্ঠানের চেয়ারম্যান ও সদস্যদের বিরুদ্ধে নানা অভিযোগ ছিল। আবার পিএসসির ওপর ক্ষমতাসীন দলের নানা রকম চাপের কথাও অজানা নয়। চারদলীয় জোট সরকারের আমলে পিএসসির সদস্য ছিলেন, যিনি নানা কারণে মেয়াদ পূরণ করতে পারেননি, ব্যক্তিগত আলাপে বলেছেন, প্রধানমন্ত্রীর রাজনৈতিক সচিব তালিকা ধরিয়ে দিয়ে বলতেন, ‘এদের নিয়োগ দিতে হবে।’ পিএসসিতে প্রশ্নপত্র ফাঁস ও মৌখিক পরীক্ষায় অনিয়মের অভিযোগ সব সময়ই ছিল। লিখিত পরীক্ষায় প্রার্থী বেশি নম্বর পেয়েও মৌখিক পরীক্ষায় বাতিল হওয়া কিংবা লিখিত পরীক্ষায় কম নম্বর পেয়েও মৌখিক পরীক্ষায় টিকে যাওয়ার মন্দ নজির ভুরি ভুরি আছে।\nপিএসসির দায়িত্ব মেধা লালন। মেধাবী তরুণেরা যাতে সরকারি চাকরিতে নিয়োগ পেতে পারেন, সেই নিশ্চয়তা দেওয়া। অযোগ্যদের দিয়ে যোগ্য জনপ্রশাসন গড়ে তোলা যায় না।\n৩৪তম বিসিএস প্রিলিমিনারি পরীক্ষায় যখন কোটার ভিত্তিতে ফল প্রকাশ করা হলো, তখন দেখা গেল যে সাধারণ পরীক্ষার্থী ৮০ পেয়েও উত্তীর্ণ হতে পারেননি, কিন্তু কোটাধারীরা ৫০ পেয়েই উত্তীর্ণ হয়েছেন। এটি চরম বৈষম্য ও অন্যায়। সাধারণ পরীক্ষার্থীরা বিষয়টি মানতে পারেননি বলেই রাস্তায় নেমে এসেছেন। গত বুধবার তাঁরা দিনভর শাহবাগে রাস্তা বন্ধ করে বিক্ষোভ করেছেন। সেই বিক্ষোভ ছিল শান্তিপূর্ণ। কিন্তু বৃহস্পতিবার তাঁদের বিক্ষোভের সময় সহিংস ঘটনা ঘটে, পুলিশের সঙ্গে দফায় দফায় সংঘর্ষ হয়। আন্দোলনকারীদের দাবি, পুলিশ বিনা উসকানিতেই তাঁদের ওপর ঝাঁপিয়ে পড়ে। বৃহস্পতিবারের এই বিক্ষোভ ছড়িয়ে পড়েছে ঢাকার বাইরে জাহাঙ্গীরনগর, রাজশাহী, সিলেটের শাহজালাল, চট্টগ্রামসহ বিভিন্ন সরকারি বিশ্ববিদ্যালয়ে। অনেকে এটিকে গত পাঁচ বছরে শিক্ষার্থীদের স্বার্থসংশ্লিষ্ট একমাত্র আন্দোলন বলেও অভিহিত করছেন। তবে সেই আন্দোলনের নামে গাড়ি ভাঙচুর, আগুন দেওয়া কিংবা উপাচার্যের বাসভবন ও কার্যালয়ে হামলার ঘটনা অবশ্যই নিন্দনীয়। অন্যদিকে সেই হামলা ঠেকাতে ছাত্রলীগের ক্যাডাররা যেভাবে লাঠিসোঁটা নিয়ে ঝাঁপিয়ে পড়েছে, তা মাস্তানি ছাড়া কিছু নয়। মেধাবী ছাত্রদের একটি ন্যায়সংগত আন্দোলনকে জামায়াত-শিবিরের অপতৎপরতা বলে চালিয়ে দেওয়ার সুযোগ নেই। ছাত্রলীগের নেতা-কর্মীরা যদি কোটাপদ্ধতি রাখাকে ন্যায়সংগত মনে করেন, তাহলে তাঁরাও এর পক্ষে মিছিল-সমাবেশ করতে পারতেন। ছাত্রলীগের সভাপতি বলেছেন, তাঁদের কর্মীরা এ ঘটনা ঘটাননি। তাহলে কারা ঘটিয়েছে, তা খুঁজে বের করা হোক।\nপত্রিকায় দেখলাম, প্রধানমন্ত্রী দলীয় নেতা-কর্মীদের ভুলত্রুটি শুধরে সবাইকে ঐক্যবদ্ধ হয়ে কাজ করতে বলেছেন। কিন্তু ছাত্রলীগ ভুলত্রুটি সংশোধনের যে নমুনা দেখাল, তাতে মনে হয় না যে প্রধানমন্ত্রীর কথা তারা আমলে নিয়েছে। আগেও প্রধানমন্ত্রী দলীয় নেতা-কর্মীদের এ ধরনের সদুপদেশ খয়রাত করেছেন, কাজে লাগেনি। এবারও যে লাগবে, সেই ভরসাও কম।\nদুর্ভাগ্যজনক হলো, কোটা নিয়ে কোনো সরকারই সাহসী ও সৎ সিদ্ধান্ত নিতে পারেনি। তারা আবেগকে কাজে লাগিয়েছে আর দুর্নীতির পথ করেছে প্রশস্ত। বিগত আওয়ামী লীগ সরকারের আমলে যখন দেখা গেল যে মুক্তিযোদ্ধাদের চাকরিতে প্রবেশের বয়স নেই, তখন সরকার বিকল্প কিছু করতে পারত। কিন্তু সেটি না করে মুক্তিযোদ্ধা ও শহীদ পরিবারের জন্য সেই কোটা নির্দিষ্ট রাখে। ফলে কোটা নিয়ে নানা জালিয়াতির ঘটনা ঘটে। আমরা দেখেছি, সরকার যখন মুক্তিযোদ্ধাদের চাকরির মেয়াদ দুই বছর বাড়িয়ে দিল, তখন অনেকেই সার্টিফিকেট জোগাড় করতে ব্যস্ত হয়ে পড়লেন। মুক্তিযুদ্ধ হয়েছে ১৯৭১ সালে, আর সার্টিফিকেট জোগাড় করা হয়েছে ২০১০ সালে। এই মুহূর্তে আমরা কোটাপদ্ধতি একেবারে বাদ দিতে বলছি না। তবে কোটার পরিমাণ কোনোভাবেই সাধারণের চেয়ে বেশি হতে পারে না। এখানেই বঞ্চিত মেধাবীদের আপত্তি ও ক্ষোভ। সরকারি কর্মকমিশনে এখন যে ৫৫ শতাংশ কোটার মাধ্যমে বাছাই করা হয়, সেটি যুক্তিসংগত নয়। রাজনীতিতে অনেকেই লেভেল প্লেয়িং ফিল্ড বা সমতল মাঠের কথা বলেন। কিন্তু জনপ্রশাসনে চাকরির ক্ষেত্রে নয় কেন?\nকোটাপদ্ধতি বাতিলের পক্ষে যেমন যুক্তি আছে, তেমনি কোটা রাখার পক্ষেও যুক্তি থাকতে পারে। কোটাপদ্ধতি বাতিলের দাবিতে মেধাবীরা আন্দোলন করলে অমেধাবীরা কোটা রাখার পক্ষেও আন্দোলন করতে পারেন; কিন্তু তাই বলে মাস্তানি করতে পারেন না। আগে বিসিএস পরীক্ষায় কোটাপদ্ধতি থাকলেও তা বিবেচনা করা হতো প্রিলিমিনারি, লিখিত ও মৌখিক পরীক্ষার ফলাফলের ভিত্তিতে।\nসেখানেও বৈষম্য থাকলেও তুলনামূলক কম। একজন সাধারণ পরীক্ষার্থী ৮০ পেয়ে উত্তীর্ণ হতেন আর কোটাধারী পরীক্ষার্থী ৭৫ পেয়ে। কিন্তু এবারে পিএসসির তুঘলকি সিদ্ধান্তের কারণে মেধাবীরা অনেক বেশি পরিমাণে বঞ্চিত হলেন। যেখানে ৮০ পেয়েও একজন সাধারণ পরীক্ষার্থী উত্তীর্ণ হতে পারেননি, সেখানে ৫০ পেয়েই আরেকজন কোটাধারীর অনায়াসে উত্তীর্ণ হওয়া কেবল অস্বাভাবিক নয়, অন্যায্যও।\nপিএসসি যদি এই কাণ্ডই করবে, তাহলে পরীক্ষা নেওয়ার কী দরকার ছিল? তারা সোজা বলে দিতে পারত, পরীক্ষা-টরীক্ষার দরকার নেই। আমরা যাদের যোগ্য মনে করব, তারাই পাস করবে এবং চাকরি পাবে।\nবলার অপেক্ষা রাখে না, দেশের জনপ্রশাসনে যে যোগ্যতা ও মেধার দুর্ভিক্ষ চলছে, তার জন্য পিএসসির কোটাপদ্ধতিও কম দায়ী নয়।\nপ্রথম আলো অনলাইনে একটি লেখায় দুই মেধাবী পরীক্ষার্থীর চিঠি উদ্ধৃত করায় বহু পাঠক তাঁদের প্রতি সহমর্মিতা জানিয়েছেন। তাঁদের সঙ্গে একাত্ম ঘোষণা করেছেন। সরকারি চাকরিতে মেধাবীদের বঞ্চিত রাখায় গভীর উদ্বেগ প্রকাশ করেছেন।\nআমার লেখায় চিঠি পড়ে চোখে জল আসার কথা বলেছিলাম। এর প্রতিক্রিয়ায় কেউ কেউ লিখেছেন, ৪২ বছর ধরে রাষ্ট্রের বৈরী আচরণের কারণে মেধাবীদের চোখের জল অনেক আগেই শুকিয়ে গেছে। এখন চোখে জল আসবে কী করে!\nআবার দু-একজন পাঠক ওই লেখায় জামায়াত-শিবিরকে সমর্থন করার গন্ধও পেয়েছেন। কিন্তু তাঁদের জেনে রাখা দরকার, যে দুই তরুণের চিঠি উদ্ধৃত করেছি, তাঁরা কখনোই জামায়াত-শিবিরের সদস্য হতে পারবেন না নাম ও পৈতৃক পরিচয়ের কারণেই। তাই বলব, সবকিছুতে জামায়াত-শিবির খোঁজা ঠিক নয়। মেধা লালন না করে মেধা দমন করার জন্যই যে দেশের এই হাল হয়েছে।\nসাড়ে চার বছরের মাথায় এসে মহাজোট সরকার যে সবকিছু লেজেগোবরে করে ফেলেছে, সেটি যতটা না প্রশাসনের অসততার জন্য, তার চেয়ে বেশি অযোগ্যতার জন্য। অতএব, মেধা দমনের সর্বনাশা পথ পরিহার করুন।\n‘সুযোগের সমতা’ চাই – সৈয়দ আবুল মকসুদ\nঅগাষ্ট 10th, 2013 ‘শুধু বিসিএস পরীক্ষায় নয়, বিশ্ববিদ্যালয় বা অন্যান্য শিক্ষা প্রতিষ্ঠানে ভর্তি পরীক্ষায় যে কোটার ব্যবস্থা করা হয়েছে, তা চরম অবিচার।”\nবাহাত্তরের সংবিধানকে নির্বিচারে এলোপাতাড়ি কাটাকুটির পরও তা একটি অসামান্য গণতান্ত্রিক সনদ- নাগরিক অধিকার রক্ষার ম্যাগনাকার্টা। শাসকগোষ্ঠী কায়েমি স্বার্থ রক্ষায় সেই সংবিধানকে বিরামহীনভাবে অগ্রাহ্য করে আসছে।\nযোগ্যতা অনুসারে প্রজাতন্ত্রের কর্মকর্তা-কর্মচারীর চাকরি পাওয়া প্রত্যেক নাগরিকের সাংবিধানিক অধিকার। কোনো অজুহাতে অযোগ্যকে তো নয়ই, অপেক্ষাকৃত কম যোগ্যকে নিয়োগ দেওয়া সংবিধান লঙ্ঘন। সুবিধাবাদী শাসকশ্রেণীর স্বার্থে অব্যাহতভাবে সেটাই করছে আমাদের রাষ্ট্র।\nসংবিধানের ১৯(১) অনুচ্ছেদে সুস্পষ্টভাবে ঘোষণা করা হয়েছে, “সকল নাগরিকের জন্য সুযোগের সমতা নিশ্চিত করিতে রাষ্ট্র সচেষ্ট হইবেন।”\n‘সুযোগের সমতা’ কথাটির অর্থ হলো এই- রাষ্ট্রপতি, প্রধানমন্ত্রী, বিরোধীদলীয় নেতার ছেলেমেয়ে, কোনো কলাম-লেখকের ছেলেমেয়ে এবং একজন সুইপারের সন্তানের রাষ্ট্রের সুযোগ-সুবিধা পাওয়ার অধিকার সমান। তাদের প্রত্যেকের মেধার মূল্য সমান। তাদের সমান সুযোগ দিতে হবে। তা না দেওয়ার অর্থ সংবিধানকে অগ্রাহ্য করা।\nআমি আমাদের সংবিধান তন্নতন্ন করে খুঁজে দেখেছি, কারও জন্য বা কোনো শ্রেণীর জন্য ‘কোটা’ বলে কোনো শব্দ নেই। কোটাব্যবস্থা একটি অসাংবিধানিক সুবিধাবাদী ব্যবস্থা, নাগরিক অধিকারের সম্পূর্ণ পরিপন্থী।\nবিসিএস পরীক্ষায় কোটাপ্রথা বাতিলের বিরুদ্ধে যেসব শিক্ষার্থী আন্দোলন করছেন, তা একটি সম্পূর্ণ গণতান্ত্রিক আন্দোলন। মানবাধিকারে বিশ্বাসী যে কোনো মানুষ তাদের এ দাবিকে সমর্থন না দিয়ে পারেন না। ন্যায়বিচারের স্বার্থে আমরা তাদের এ দাবির প্রতি সংহতি প্রকাশ করছি।\nঅনগ্রসর ক্ষুদ্র জাতিসত্তাগুলোর জন্য কোটা থাকবে। সেটা ন্যায়সঙ্গত। সংখ্যাগরিষ্ঠের সঙ্গে প্রতিযোগিতায় প্রাথমিক পর্যায়ে তারা দাঁড়াতে পারবেন না। সে ক্ষেত্রে তাদের বিশেষ সুযোগ দিতে হবে। তবে তাদের মধ্যেও সেটা হবে মেধা পরীক্ষার ভিত্তিতে- নির্বিচারে নয়। অনগ্রসরকে বিশেষ সুযোগ না দিলে সেটাই হবে অবিচার। তাতে বৈষম্য জিইয়ে রাখা হবে।\nশুধু অনগ্রসর ক্ষুদ্র জনগোষ্ঠী নয়, শারীরিক প্রতিবন্ধীদের জন্য একটি কোটা রাখতে হবে। অন্ধ, বিকলাঙ্গ প্রভৃতি হতভাগ্য মানুষের জন্য বিশেষ সুযোগের ব্যবস্থা রাখা ন্যায়বিচারের স্বার্থেই প্রয়োজন। কিন্তু উচ্চশিক্ষায় ছেলেমেয়ে প্রায় সমান সমান হওয়ায় নারীর জন্যও এখন আর কোটার প্রয়োজন নেই। প্রতিযোগিতামূলক পরীক্ষায় মেয়ে ও ছেলেরা একই রকম ভালো করছে। তবে নারীর প্রতি শ্রদ্ধাশীল হতে হবে এবং ক্ষেত্রবিশেষে দিতে হবে তাকে অগ্রাধিকার। তার জন্য কোনো আইন বা কোটার দরকার হয় না।\nশুধু বিসিএস পরীক্ষায় নয়, বিশ্ববিদ্যালয় বা অন্যান্য শিক্ষা প্রতিষ্ঠানে ভর্তি পরীক্ষায় যে কোটার ব্যবস্থা করা হয়েছে, তা চরম অবিচার। জাতিকে মেধাশূন্য করতে এর চেয়ে জঘন্য ব্যবস্থা আর হয় না। একটি মেয়ে আমাকে বলেছে, ঢাকা বিশ্ববিদ্যালয়ে ভর্তি পরীক্ষায় মেধাতালিকায় তার স্থান ছিল ৭০০-এর কাছাকাছি। সে তার পছন্দের বিষয় অর্থনীতিতে ভর্তি হতে পারেনি। তারই বান্ধবী ঢাকা বিশ্ববিদ্যালয়ের এক শিক্ষকের মেয়ে, যার স্থান ছিল ৩০০০-এর কাছাকাছি, সে সুযোগ পেয়েছে। এ যে কত বড় অবিচার, তা নিন্দা করার ভাষা নেই। শুধু বিশ্ববিদ্যালয়ের শিক্ষকদের পোষ্যরা নয়, কর্মকর্তা-কর্মচারীদের সন্তানরাও কোটার সুবিধা পাচ্ছে।\nবিসিএস প্রিলিমিনারি পরীক্ষার ফলে দেখা গেছে, সাধারণ পরীক্ষার্থীরা ৭৫-এর বেশি নম্বর পেয়েও সুযোগ পাননি; কিন্তু মুক্তিযোদ্ধা কোটায় কেউ, কোনো কথিত মুক্তিযোদ্ধার নাতিপুতি ৫৯-৬০ নম্বর পেয়ে উত্তীর্ণ হয়েছেন। এ যে কত বড় অবিচার, তা কোনো বিবেকসম্পন্ন মানুষকে বলে দেওয়ার প্রয়োজন নেই। বাংলাদেশে মুক্তিযুদ্ধ একটি বিক্রয়যোগ্য পণ্য। যতই দিন যাচ্ছে, বাংলাদেশে মুক্তিযোদ্ধার সংখ্যা ততই বাড়ছে। ফলে মুক্তিযুদ্ধের যে মাহাত্ম্য, তা হারিয়ে যাচ্ছে।\nশুধু মুক্তিযোদ্ধাদের নাতি-নাতনি নয়, আরও অনেকের জন্য রাষ্ট্র সুবন্দোবস্ত করে দিতে কোটা ব্যবস্থা করেছে। এখন মেধার চেয়ে কোটাওয়ালাদের দামও বেশি, সংখ্যাও বেশি। কোটার পরিমাণ নাকি ৫৬ শতাংশ, মেধায় সুযোগ পাচ্ছেন ৪৪ শতাংশ। যুক্তরাষ্ট্রভিত্তিক এফএফপি গবেষণা প্রতিষ্ঠানের ব্যর্থ রাষ্ট্রের জরিপের ফলাফল প্রকাশিত হয়েছে ৯ জুলাই। ১৭১টি রাষ্ট্রের মধ্যে বাংলাদেশ ব্যর্থ রাষ্ট্রের তালিকায় ওপরেই স্থান পেয়েছে। কোটাপ্রথা অব্যাহত থাকলে আগামী কয়েক বছরের মধ্যে বাংলাদেশ শীর্ষ ব্যর্থ রাষ্ট্রে পরিণত হবে।\nআমরা শুধু বিসিএস পরীক্ষার ফলাফল পুনর্বিবেচনা নয়, অবিলম্বে বর্তমান কোটা ব্যবস্থারই বিলোপ চাই। আমাদের দাবি, ‘সুযোগের সমতা নিশ্চিত’ হোক।\nসৈয়দ আবুল মকসুদ: বিশিষ্ট লেখক ও বুদ্ধিজীবী।\nমেধাবীদের প্রতি বৈষম্য অনৈতিক ও অযৌক্তিক – ড. আব্দুল হাই তালুকদার\nঅগাষ্ট 10th, 2013 বিশ্বায়নের এই আধুনিক যুগে মেধা ও যোগ্যতাকে গুরুত্ব দিতেই হবে। সবার দ্বারা সব কাজ হয় না। যে যেই কাজের উপযুক্ত তাকে সেই কাজ দিলে কার্য সম্পাদন সহজ ও সুষ্ঠুভাবে সম্পন্ন হয়। উপযুক্ত লোকের হাতে কর্ম সম্পাদনের দায়িত্ব না দিলে নানা রকম অসুবিধা ও ভোগান্তি হতে বাধ্য। একজন ডাক্তারের ছেলে অনিবার্যভাবে ডাক্তার হবেন, এ কথা জোর দিয়ে বলা যাবে না। তবে তার মধ্যে যদি মেধা ও সম্ভাবনা থাকে সে ক্ষেত্রে তিনি ডাক্তার হতে পারেন। আবার চাষির ছেলের যদি মেধা ও যোগ্যতা থাকে তার ডাক্তার বা ইঞ্জিনিয়ার হতে কোনো বাধা নেই।\nতাকে মেধার চর্চা ও পরিশ্রম দিয়ে কষ্ট করে ডাক্তার বা ইঞ্জিনিয়ার হতে হয়। যোগ্যতা না থাকলে বাবার পরিচয়ে কিছুতেই ওই ছেলে ডাক্তার বা ইঞ্জিনিয়ার হতে পারেন না। প্রতিযোগিতা করে সর্বেেত্র নিজের জায়গা করে নিতে হয়। বিশেষ বিবেচনায় কাউকে নির্বাচন করলে তাকে অমর্যাদা করা হয় ও তাকে যোগ্যতা অর্জনের প্রচেষ্টা থেকে বিরত রাখা হয়। আমরা কোনো বিচ্ছিন্ন দ্বীপে বাস করছি না। বিশ্বের অন্যান্য দেশের সাথে তাল মিলিয়ে প্রতিযোগিতা করে টিকে থাকতে হচ্ছে। সে কারণে যত বেশি দ ও যোগ্য জনশক্তি থাকবে আমরা তত বেশি উন্নতি ও অগ্রগতি লাভ করতে পারব। কোটাপদ্ধতির সুবিধা অনির্দিষ্টকাল চলতে পারে না।\nএমনিতে পাওয়া গেলে কোনো ব্যক্তি কষ্ট না করে সুযোগের অপোয় থাকেন। এসব পরজীবী মানুষ বাড়তি সুবিধা লাভের আশায় চাতক পাখির মতো তাকিয়ে থাকেন। নিজ যোগ্যতা ও মেধাকে কাজে না লাগিয়ে কোটার প্রত্যাশা করেন। আমাদের কথা হলো প্রতিযোগিতার যুগে কাউকে সুযোগ দেয়া উচিত নয়। এটি আমাদের সংবিধানে বর্ণিত নাগরিক সুবিধার পরিপন্থী। একজন ৭০ শতাংশ নম্বর পেয়ে নির্বাচিত হতে পারছেন না, অন্য দিকে একজন ৫০ শতাংশ নম্বর পেয়ে দেশের শ্রেষ্ঠতর চাকরির সুযোগ পাচ্ছেনÑ এ ব্যবস্থা কিছুতেই অনুমোদনযোগ্য নয়। এ ব্যবস্থা নীতি, নৈতিকতা ও মানবাধিকারপরিপন্থী। বিসিএস পরীায় উৎকৃষ্ট মানের চাকরির ব্যবস্থা।\nমেধাবীর জায়গায় মেধাহীনদের সুযোগ দিয়ে আমরা জাতিরাষ্ট্রের তি সাধন করছি। ভবিষ্যৎ বংশধরদের জন্য অদ, অযোগ্য ও ণভঙ্গুর প্রশাসনের ব্যবস্থা পাকাপোক্ত করছি। শোনা যায়, অতিরিক্ত কোটার কারণে প্রশাসনে দ ও যোগ্য লোকের অভাব। বিদেশীদের সাথে যোগাযোগের জন্য লোক হায়ার করে এনে ড্রাফট তৈরি করতে হয়। আমাদের দেশে কি এতই মেধাসম্পন্ন লোকের অভাব? পিএসসি উৎকৃষ্টতর প্রার্থী বাছাইয়ের প্রতিষ্ঠান। উৎকৃষ্টতর মেধাসম্পন্ন প্রার্থীরা এখানে বাছাই হওয়ার কথা। কম মেধাসম্পন্ন প্রার্থীরা অন্য চাকরি পাওয়ার কথা। কোটাপদ্ধতির কারণে উৎকৃষ্টতর মেধাবী প্রার্থীকে বঞ্চিত করে কম মেধাবী প্রার্থীকে নির্বাচন করা হয়। এতে পিএসসি নামক প্রতিষ্ঠানটির ভাবমূর্তি ুণœ হয়। মেধাবীদের বঞ্চিত করা অন্যায্য, অন্যায়, অযৌক্তিক ও অবৌদ্ধিক। ধরুন মুক্তিযোদ্ধার কোটা। একটা নির্দিষ্ট সময় পর্যন্ত কোটা ব্যবস্থাটির কেউ বিরুদ্ধাচরণ করেনি। স্বাধীনতার ৪০ বছর পরে মুক্তিযোদ্ধা কোটা রাখার যৌক্তিকতা নেই। মুক্তিযোদ্ধারা আমাদের গর্ব ও জাতির শ্রেষ্ঠ সন্তান। তাদেরকে রাষ্ট্রীয়ভাবে সম্মান ও সম্মাননা দেয়া যায়। বেশির ভাগ মুক্তিযোদ্ধা বর্তমানে মৃত্যুবরণ করেছেন অথবা অবসরে গেছেন। তাদের সন্তানসন্ততিদের সাথে নাতিনাতনিদের চাকরি দেয়া রাষ্ট্রীয় দায়িত্বের মধ্যে পড়ে না।\nমেধাবীদের বঞ্চিত করে কম মেধাসম্পন্ন মুক্তিযোদ্ধার নাতিনাতনিকে উৎকৃষ্ট চাকরি প্রদান কিছুতেই নৈতিকভাবে সমর্থনযোগ্য নয়। বেকারত্বে জর্জরিত এ দেশের লাখ লাখ মেধাবী তরুণকে বঞ্চিত করে কম মেধাসম্পন্ন প্রার্থীদের সুযোগ দেয়া উচিত নয়। অসচ্ছল প্রকৃত মুক্তিযোদ্ধাদের নতুন করে তালিকা তৈরি করা আবশ্যক। গ্রামের খেটেখাওয়া গরিব পরিবারে থেকে বেশির ভাগ মুক্তিযোদ্ধা সম্মুখযুদ্ধে অংশ নেন। যুদ্ধাহত, পঙ্গু, অসচ্ছল মুক্তিযোদ্ধাদের নিয়ে রাষ্ট্র ভাবতে পারে। হাজার হাজার কৌশলী মুক্তিযোদ্ধা বর্তমানে কোটিপতি। এরা সমাজে মতা-প্রতিপত্তি নিয়ে অগ্রসরমান জীবন যাপন করছেন। মুক্তিযোদ্ধা কোটা বহাল রেখে এসব অগ্রসরমান মুক্তিযোদ্ধাকে দুইবার সুযোগ দিয়ে দেশের অগুনতি গরিব মেধাবী ও যোগ্য প্রার্থীকে বঞ্চিত করা সংবিধানে স্বীকৃত অধিকারবিরোধী। মেধাবীরা সুযোগবঞ্চিত হয়ে উন্নত পশ্চিমা দুনিয়ায় চাকরির সন্ধানে ছুটেছেন।\nঅবাধে মেধা পাচার হচ্ছে। ক্রমহ্রাসমান গুণগত শিােেত্র কোটাপদ্ধতি বজায় রাখায় গুণী শিতি প্রজন্ম তৈরির বদলে আমরা পিছিয়ে পড়ছি। কোটাপদ্ধতিতে আসা ডাক্তার, ইঞ্জিনিয়ার ও বিশ্ববিদ্যালয়ের শিক দিয়ে দেশের উন্নয়ন, অগ্রগতি ও মঙ্গল সাধন করা কঠিন। মেধাবীরা বারবার বঞ্চিত হচ্ছেন। কোটাপদ্ধতিতে ভর্তি ও চাকরিতে দুইবার সুযোগ দেয় হচ্ছে। মেধাবীরা তাদের কারণে দুইবার বঞ্চিত হন, যা কিছুতেই সমর্থনযোগ্য নয়। সব চাকরির েেত্র কোটা থাকা উচিত নয়। বিশেষ বিশেষ েেত্র কোটা সুবিধা সীমিত আকারে থাকতে পারে।\nসে কারণে কোটাপদ্ধতির সংস্কার আবশ্যক হয়ে পড়েছে। যিনি ফিলসফি বানান করতে পারেন না তার দ্বারা ফিলসফির ছাত্রছাত্রীরা কতটা শিা লাভ করবে ভাবার বিষয়। উপজাতি কোটা বজায় রেখে একটি জাতিগোষ্ঠীকে লাভবান করা হচ্ছে। বাংলাদেশে অনেক ুদ্র জাতিগোষ্ঠী বর্তমান। এদের মধ্যে চাকমা সর্ববৃহৎ। এ ছাড়া মারমা, ত্রিপুরা, ম্রো, তঞ্চঙ্গা, বম, পাংখুয়া, চাক, খ্যাং, খুসি, লুসাই, গারো, হাজং, কোচ, খাসিয়া, মনিপুরী, সাঁওতাল, উড়াও, মাহালি, মুণ্ডা, মাল পাহাড়ি, মাংলো, রাখাইন, ডালু, হদি, রাজবংশী, সূর্যবংশী, বর্মন, বালাই, মাহাতো, কোল ইত্যাদি। এসব ুদ্র জাতিগোষ্ঠীর সাথে আমাদের পরিচয় নেই বললেই চলে। বেশির ভাগ গোষ্ঠী এত অনগ্রসর যে, তারা পিএসসির চৌকাঠ কোনো দিন পার হয়নি। উপজাতি কোটার নামে আমরা উন্নত অগ্রসরমান দু-একটা জাতিগোষ্ঠীকে বারবার সুযোগ দিচ্ছি। উদাহরণস্বরূপ চাকমাদের কথা বলা যায়।\nচাকমারা শিক্ষাদিক্ষা ও চিন্তাচেতনায় অনেক অগ্রসরমান। তারা বাঙালিদের অনেকের চেয়ে উন্নত জীবন যাপন করে। উপজাতি কোটার নামে আমরা একটা জাতিগোষ্ঠীকে বাড়তি সুবিধা দিয়ে বাঙালি মেধাবী প্রার্থীদের ন্যায্য অধিকার বঞ্চিত করছি। উপজাতি কোটা সংস্কার আবশ্যক। মেয়েদের কোটা তুলে দেয়া আবশ্যক। মেয়েরা এখন কোনো দিক দিয়ে পিছিয়ে নেই। সর্বেেত্র তারা যোগ্যতা ও দতার পরিচয় দিচ্ছেন। কোটা সুবিধা দিয়ে তাদের অপমান ও অমর্যাদা করা হচ্ছে। বিশ্ববিদ্যালয়, মেডিক্যাল কলেজে এমনকি প্রকৌশল বিশ্ববিদ্যালয়ে মেয়েরা নিজ মেধা ও যোগ্যতায় ভর্তির সুযোগ পাচ্ছেন। পরীায় ফলাফলও মেয়েদের ভালো।\nমেয়েদের শিার হার কম। চাকরিপ্রাপ্তির নিশ্চয়তা বেশি। আমাদের কথা হলো পঙ্গু, অচল, গরিব, অসহায়, দুস্থ মানুষকে সহায়তা দেয়া রাষ্ট্রের নৈতিক দায়িত্ব। তবে তা যেন বৃহত্তর জনগোষ্ঠীর দীর্ঘমেয়াদি তির কারণ না হয়। প্রতিযোগিতার বর্তমান বিশ্বে মেধা, যোগ্যতা ও দতা দিয়ে টিকে থাকতে হবে। অযোগ্য ও অদ প্রশাসন দেশের জন্য বোঝা। দ ও যোগ্য প্রশাসন দেশের উন্নতি ও অগ্রগতির জন্য অপরিহার্য। মেধাবীদের বঞ্চিত করে আমরা ভবিষ্যৎ বংশধরদের সর্বনাশ করছি। অনির্দিষ্টকাল বিশেষ কোটা রাখার যৌক্তিকতা নেই। বিষয়টি অত্যন্ত গুরুত্বপূর্ণ। জাতির ভবিষ্যৎ বিবেচনা করে আমরা সরকার, বিরোধী দল, সুশীলসমাজ, সাংবাদিকসমাজ ও দেশের জ্ঞানীগুণী সব মহলকে বিষয়টিতে সর্বোচ্চ মনোযোগ দেয়ার আহ্বান জানাচ্ছি। কোটাপদ্ধতির আশুসংস্কার জরুরি হয়ে পড়েছে। রাষ্ট্রের ভবিষ্যৎ প্রশাসনযন্ত্র, বিচার বিভাগ, শিা বিভাগ ইত্যাদি গুরুত্বপূর্ণ প্রতিষ্ঠানকে যোগ্য ও দ করে গড়ে তুলতে মেধার মূল্যায়ন অপরিহার্য।\nলেখক : প্রফেসর, দর্শন বিভাগ ও ডিন, কলা অনুষদ, রাজশাহী বিশ্ববিদ্যালয়\nপাঁচ ভাগের বেশি কোটা থাকা উচিত নয় – সিরাজুল ইসলাম চৌধুরী\nঅগাষ্ট 10th, 2013 সরকারি চাকরিতে কোটা পাঁচ ভাগের বেশি থাকা উচিত নয় -সাক্ষাত্কারে সিরাজুল ইসলাম চৌধুরী\nপ্রফেসর সিরাজুল ইসলাম চৌধুরী, প্রফেসর এমেরিটাস ঢাকা বিশ্ববিদ্যালয়। লেখক এবং প্রাবন্ধিক। সরকারি চাকরিতে কোটা এবং এ কারণে শিক্ষার্থীদের আন্দোলন সম্পর্কে বিস্তারিত মতামত দিয়েছেন amaderbudhbar.com-এর সঙ্গে।\nআমাদের বুধবার : সরকারি চাকরিতে কোটা ব্যবস্থা সম্পর্কে আপনার অভিমত কী?\nসিরাজুল ইসলাম চৌধুরী : সরকারি চাকরিতে কোটা ব্যবস্থার একটি মাত্র যৌক্তিকতা আছে। আর এটা হলো যারা সুবিধাবঞ্চিত তাদের সুযোগ করে দেয়া। আমাদের এখানে ক্ষুদ্র জাতিসত্তা আছে—তারা নানানভাবে বঞ্চিত, অর্থনৈতিকভাবে তারা ভালো নেই, লেখাপড়ারও তেমন সুযোগ পায় না। তাদের জন্য একটা কোটা থাকতে পারে, কিন্তু তাও আবার মেধাকে বাদ দিয়ে নয়। মেধার ভিত্তিতে তাদের যোগ্য হতে হবে, আর এটা হলেই তারা সুবিধা পাবে কোটার মাধ্যমে। এর বাইরে কোটার আদৌ প্রয়োজন আছে কি? এক সময় মনে করা হতো নারীদের জন্য কোটা থাকা দরকার। কেননা নারীরা তুলনামূলকভাবে পিছিয়ে পড়া। কিন্তু এখন নারীরা আর পিছিয়ে নেই। এখন তারা প্রতিযোগিতামূলকভাবে ছেলেদের সঙ্গে লড়ছে নানান ক্ষেত্রে এবং নিজেদের যোগ্যতা প্রমাণ করছে। চাকরির ক্ষেত্রেও তারা তাদের দক্ষতার প্রমাণ দিচ্ছে। কাজেই নারীদের আরও উত্সাহিত করা দরকার—তারা কৃতকার্য হবে মেধার ভিত্তিতে, ছেলেদের সঙ্গে স্বাভাবিক প্রতিযোগিতায়। এখন নারীদের জন্য বেশি যা প্রয়োজন তা হলো—কর্মক্ষেত্রে তাদের যে পরিবেশ তার উন্নয়ন। তাদের উপরে যে নানা ধরনের হয়রানি করা হয় তা দূর করা এবং বন্ধ করা। এগুলোই বরং বেশি জরুরি, নারীদের জন্য কোটা ব্যবস্থার তুলনায়। কাজেই মহিলা কোটা তুলে দেয়া যেতে পারে। অর্থাত্ এর আর প্রয়োজন আছে বলে মনে করছি না।\nকাজেই গোটা ব্যবস্থাটার অসুবিধার দিকটা হচ্ছে যে, কোটা থাকলে মেধার মূল্যায়ন সঠিক হয় না। বিসিএস ক্যাডার সার্ভিস, সেখানে ইতোমধ্যেই নানান ধরনের দুর্বলতা দেখা দিয়েছে। তার অন্যতম কারণ কোটার ভিত্তিতে প্রার্থী নির্বাচন। এর ফলে কম মেধাবানরা—যারা কোটার ভিত্তিতে চলে আসে, তার প্রতিক্রিয়া নানাবিধ হয়। একটা প্রতিক্রিয়া হয়, মেধাবীরা চাকরি পেল না, ফলে প্রশাসন তাদের থেকে বঞ্চিত হলো, কাজ থেকে বঞ্চিত হলো। তাদের পেলে প্রশাসনিক ব্যবস্থা আরও শক্তিশালী হতে পারত। মেধা খুবই দরকার প্রশাসনে। এটা তো গেল প্রশাসনের দিক। দ্বিতীয়ত, যারা শিক্ষার্থী তারা যখন দেখে বা দেখবে, তাদের চেয়ে কম মেধাবীরা চাকরি পেয়ে যাচ্ছে কোটার জোরে, তখন তাদের মধ্যে হতাশা এবং ব্যর্থতার বোধ দেখা দেয়। এবং তাদের মধ্যে লেখাপড়ার ব্যাপারেও আগ্রহের অভাব পরিলক্ষিত হয়। কারণ তাদের মধ্যে এই বোধ জন্ম নেয় যে, তারা পারবে না। অবস্থাটা দাঁড়িয়েছে এমন যে, ৫৬ জন যদি আসে কোটাতে তবে ৪৪ জন আসে মেধাতে। এবার যেটা হয়েছে তাতো আরও দুঃখজনক। এবার প্রাথমিক বাছাই থেকেই কোটা ব্যবস্থা অনুসরণ করা হয়েছে। আগে করা হতো শেষ পর্যায়ে। এবারে একেবারে প্রাথমিক পর্যায় থেকে যারা করেছে, তারা অতি উত্সাহী হয়ে এটা করেছে। আর এটা করে তারা নিজেদের জন্যও বিপদ ডেকে এনেছে এবং সরকারের জন্যও বিপদ সৃষ্টি করেছে। আর ছাত্রদের মধ্যেও ব্যাপক বিক্ষোভ তৈরি হয়েছে। মেধার ভিত্তিতেই শিক্ষার্থীরা চাকরি পাবে, মেধার চর্চা করবে—এই মনোভাবটা তাদের মধ্যে থাকা দরকার। সে মনোভাব যদি নষ্ট হয়, হতাশাগ্রস্ত হয়ে পড়ে, যদি তারা মনে করে মেধার চর্চায় লাভ নেই, তাহলে শিক্ষা ক্ষেত্রেও প্রভাব পড়বে আর প্রশাসনের মানের ওপরও প্রভাব পড়তে বাধ্য।\nআমাদের বুধবার : এই প্রশ্নে শিক্ষার্থীদের আন্দোলন কতটা যৌক্তিক?\nসিরাজুল ইসলাম চৌধুরী : তাদের আন্দোলন তো স্বতঃস্ফূর্ত। শিক্ষার্থীরা দাবি করছে যে, তারা মেধার স্বীকৃতি চায়। তারা তো বলছে না যে, তারা বিশেষ সুবিধা চায়। আন্দোলনের মধ্যে বিভিন্ন উপাদান হয়তো ঢুকে পড়েছে। যেমন বলা হচ্ছে, মৌলবাদীরা, জামায়াতিরা এর সুযোগ নিতে পারে। আবার ছাত্রলীগের একাংশ এর বিরুদ্ধে যে আচরণ করছে তাও গ্রহণযোগ্য নয়। ছাত্রলীগের যে মেধাবীরা রয়েছে, শুনেছি তারাও এই আন্দোলনের সঙ্গে আছে। কিন্তু ছাত্রলীগের অন্য এক অংশ অতিউত্সাহী হয়ে আক্রমণ করছে। দুই দিক থেকেই আন্দোলনের যে স্বতঃস্ফূর্ত এবং অনাবিল চরিত্র, সে চরিত্র বিপদগ্রস্ত হচ্ছে। এখন আন্দোলনকারীদের গ্রেফতার করে, দমন করে একে থামিয়ে দেয়া হলে তার ফল শুভ হবে না। যা করা দরকার তা হচ্ছে, মেধার ভিত্তিতে পুরো ফল পুনর্বিন্যস্ত করা, পুনর্বিবেচনা করা। এবং কোটাকে অত্যন্ত সঙ্কুচিত করে অর্থাত্ না পারলেই নয়, এভাবে সঙ্কুচিত করতে হবে।\nআমাদের বুধবার : তাহলে কাদের জন্য আসলে কোটা ব্যবস্থা থাকা প্রয়োজন বলে আপনি মনে করেন?\nসিরাজুল ইসলাম চৌধুরী : আমি মনে করি, যারা সুবিধাবঞ্চিত অর্থাত্ ক্ষুদ্র জাতিসত্তা এবং যারা মানসিকভাবে সুস্থ কিন্তু শারীরিকভাবে পঙ্গু শুধু তাদের জন্য কোটা থাকতে পারে। অর্থাত্ সরকারি চাকরিতে কোটা ৫ ভাগের বেশি থাকা উচিত নয়।\nআমাদের বুধবার : অনেকেই বলছেন, কোটা ব্যবস্থার মধ্যে দলীয়করণ, দুর্নীতি এবং অন্যায় লুকিয়ে আছে। আপনার মন্তব্য কী?\nসিরাজুল ইসলাম চৌধুরী : এই সন্দেহ তো থাকেই। কেননা কোটা ব্যবস্থাতে পক্ষপাতিত্বের সুযোগ থাকে এবং তা করা হচ্ছেই। যারা যোগ্য নয়, তাদের কোটার মাধ্যমে যোগ্য বলে বিবেচিত করা যায়। এর সুযোগ থাকে এবং সন্দেহের কারণও থেকে যায়।\nআমাদের বুধবার : মুক্তিযোদ্ধা কোটা নিয়ে আপনার মতামত কী?\nসিরাজুল ইসলাম চৌধুরী : মুক্তিযোদ্ধাদের জন্য এখন আর কোটার দরকার নেই। এখন মুক্তিযোদ্ধাদের সন্তানদের কোটাও চলে গেছে। এখন তো তার পোষ্যদের পর্যন্ত চলে এসেছে। কোটা কিন্তু মুক্তিযুদ্ধ এবং মুক্তিযোদ্ধাদের প্রতি অসম্মান প্রদর্শন করা। কারণ মুক্তিযুদ্ধ মুক্তিযোদ্ধারা করেছেন মুক্তির জন্য, সবার মুক্তির জন্য। কোনো বিশেষ সুযোগ পাওয়ার জন্য কেউ করেনি। কিন্তু পরে বিশেষ সুযোগ নানা ক্ষেত্রে দেয়া হয়েছে। সার্টিফিকেট দেয়া হয়েছে। আবার সার্টিফিকেটের মধ্যে সবগুলো যে যথার্থ তাও নয়। তারপরেও যদি এতদূর প্রলম্বিত করা হয়, তাহলে মুক্তিযুদ্ধের প্রতি অসম্মান প্রদর্শন করা হবে। কারণ ওই যুদ্ধটি ছিল সবার মুক্তির জন্য, বৈষম্যহীন একটি সমাজ প্রতিষ্ঠার যুদ্ধ। সেই যুদ্ধের সুযোগ কেউ পাবে কেউ সুযোগ বঞ্চিত হবে এ রকমটা করার জন্য যুদ্ধটি ঘটেনি।\nআমাদের বুধবার : কোটা ব্যবস্থা তুলে নেয়ার ব্যাপারে বিভিন্ন সময় গঠিত নানা কমিটি সুপারিশ করলেও তা মানা হয়নি। এর কারণ কী?\nসিরাজুল ইসলাম চৌধুরী : হ্যাঁ, কোনো সরকার মানেনি। কারণ মনে করা হতো এক সরকার দিয়ে গেলে পরের সরকার এসে তা তুলে দিলে ক্ষোভ তৈরি হবে। কিন্তু এখন বিক্ষোভ তো তৈরি হয়ে গেছে, শুরু হয়েছে কোটা প্রথার বিরুদ্ধে। মনে রাখতে হবে, সরকারই কোটা ঠিক করে। এটা তো পাবলিক সার্ভিস কমিশন ঠিক করে না। সরকার তার নিজস্ব কারণে বা চাপে এটা করে।\nআমাদের বুধবার : প্রশাসনের বর্তমান মান সম্পর্কে আপনার মূল্যায়ন কী?\nসিরাজুল ইসলাম চৌধুরী : প্রশাসনের অবস্থা তো খুবই খারাপ। মেধাবীরা এক সময় প্রশাসনে ছিলেন। আগ্রহও হারিয়ে ফেলেছিলেন। বাইরের চাকরি অনেক বেশি লোভনীয় ছিল, অনেকেই দেশের বাইরে চলে যাচ্ছিলেন। এখন এটা অনেক কমে এসেছে। এখন প্রশাসনই হচ্ছে প্রধান ক্ষেত্র, যেখানে মেধাবীদের আসা উচিত। কিন্তু কোটার বাধার কারণে তারা আসতে পারবেও না, আসবেও না। আসতে পারবে না জেনে নিরুত্সাহিত হবে। কোটার মাধ্যমে শতকরা ৫৬ জন চাকরি পাবে—এটা অস্বাভাবিক, একেবারেই অস্বাভাবিক।\nআমাদের বুধবার : সার্বিক পরিস্থিতিকে আপনি কীভাবে মূল্যায়ন করেন?\nসিরাজুল ইসলাম চৌধুরী : সার্বিক ব্যবস্থাটি হচ্ছে—সর্বত্র অন্যায় চলছে, এক্ষেত্রেও একটা অন্যায় চলছে।\nকোটার কারনে সমাজে চরম বৈষম্য ও অবিচার সৃষ্টি হচ্ছে, যা মুক্তিযুদ্ধের চেতনাবিরোধী – ড. আসিফ নজরুল\nঅগাষ্ট 10th, 2013 কোটা নিয়ে প্রথম আলোয় আমি লিখি ২০১০ সালে। লেখার শিরোনাম ছিল কোটা (৫৫) বনাম মেধা (৪৫)।আইনজীবীর সঙ্গে এ বিষয়ে ছোটখাটো একটা মতৈক্য হয়। কোটা নিয়ে আমি লিখব, এরপর বিদ্যমান কোটাব্যবস্থার কিছু অংশ সংবিধানবিরোধী—এই যুক্তিতে তিনি তা বাতিলের জন্য হাইকোর্টে মামলা করবেন, মোটামুটি এই স্থির করি আমরা।\nআমার লেখা ছাপা হলো, প্রথম আলোর অনলাইনে বিপুলসংখ্যক পাঠকের সমর্থনও পাওয়া গেল। কিন্তু এরপর আর আমার শ্রদ্ধেয় আইনজীবী মামলা করতে রাজি না। তিনি সমাজে খুবই প্রগতিশীল হিসেবে পরিচিত। তার পরও মুক্তিযোদ্ধা কোটা সংবিধানবিরোধী, এটি বললে তাঁকে জামায়াত-শিবির ভাবা হতে পারে, এই ভয় গ্রাস করে তাঁকে। তখন ততটা বুঝিনি। এখন মনে হচ্ছে, তাঁর ভয় ভুল ছিল না। কোটা বাতিলের সাম্প্রতিক আন্দোলনকারীদের আসলেও ব্র্যান্ডিং করা হচ্ছে জামায়াত-শিবির হিসেবে।\nকোটার বিরুদ্ধে আন্দোলন তাই বলে অযৌক্তিক হয়ে যায়নি। কোটাধারীদের সুবিধার জন্য এবার চরম বৈষম্যমূলকভাবে দেশের মেধাবী ছাত্রছাত্রীদের বিসিএস প্রিলিমিনারি পরীক্ষাতেই গণহারে বাতিল করা হয়েছে। এর বিরুদ্ধে সংগত কারণে ফুঁসে উঠেছে সাধারণ ছাত্ররা। শাহবাগে তাদের জমায়েত দেশের বহু মানুষের সহানুভূতি অর্জন করেছে। এই আন্দোলন স্বতঃস্ফূর্তভাবে চলতে থাকলে সারা দেশে তা ছড়িয়ে পড়ত, পড়তে শুরুও করেছিল। সিটি করপোরেশনগুলোতে শোচনীয় পরাজয়ের পর সরকারের জন্য তাতে নতুন বিব্রতকর পরিস্থিতির সৃষ্টি হতে পারত। আন্দোলনের দ্বিতীয় দিনেই পুলিশ আর ছাত্রলীগ একসঙ্গে লাঠিপেটা করে আন্দোলনকারীদের শায়েস্তা করেছে। আগের রাতে হলে হলে গিয়ে সাধারণ ছাত্রদের আন্দোলনে অংশ নিলে পিটিয়ে হলছাড়া করার হুমকি দেওয়া হয়েছে। সরকারের দমননীতির অনিবার্য হাতিয়ার হিসেবে অবশেষে এই আন্দোলনের নেতৃত্বস্থানীয় ব্যক্তিদের বিরুদ্ধে মামলাও হয়েছে, গ্রেপ্তার হয়েছে ঢাকা বিশ্ববিদ্যালয়ের কয়েকজন মেধাবী ছাত্র।\nসরকারের দমননীতি ও কোটাকেন্দ্রিক বৈষম্যকে যৌক্তিকতা প্রদানের জন্য কোটা বাতিলের আন্দোলনকে মুক্তিযুদ্ধের চেতনাবিরোধী বলে আখ্যায়িত করা হয়েছে। ইতিপূর্বে শেয়ারবাজারের লুটপাট, পদ্মা সেতুর দুর্নীতি কিংবা ভারতের প্রতি নতজানুমূলক আচরণসহ সরকারের বিভিন্ন অনাচারের বিরুদ্ধে প্রতিবাদকারীদেরও একইভাবে মুক্তিযুদ্ধের চেতনাবিরোধী হিসেবে ব্র্যান্ডিং করার অপচেষ্টা হয়েছে।\nমুক্তিযুদ্ধের চেতনার এমন সুবিধাবাদী ব্যাখ্যা বহু বছর ধরে চলছে সমাজে। অথচ নির্মোহ বিশ্লেষণ করলে দেখা যাবে, দুর্নীতি ও অন্যায়ের বিরুদ্ধে প্রতিবাদই বরং মুক্তিযুদ্ধের প্রকৃত চেতনা। ঢালাও কোটার নামে অনাচারের বিরুদ্ধে দাঁড়ানো একইভাবে মুক্তিযুদ্ধের চেতনার সঙ্গে সম্পূর্ণ সংগতিপূর্ণ।\nআমাদের মুক্তিযুদ্ধের প্রধান চেতনা ছিল পাকিস্তানি শাসকগোষ্ঠীর বৈষম্য ও অবিচার মেনে না নেওয়া। ভাষা ও সংস্কৃতি নিয়ে বৈষম্যের অনেকটা ফয়সালা আমরা অর্জন করতে পেরেছিলাম পাকিস্তান প্রতিষ্ঠার পাঁচ বছরের মধ্যে। কিন্তু অর্থনৈতিক ও রাজনৈতিক বৈষম্য এর পরও বেড়েছে দিন দিন। এই বৈষম্যের সবচেয়ে উৎকট প্রকাশ ঘটত উন্নয়ন বাজেট ও সরকারি চাকরিতে তৎকালীন পশ্চিম পাকিস্তানিদের প্রায় একচ্ছত্র আধিপত্যে। বাঙালিদের মেধা থাকা সত্ত্বেও সরকারি চাকরিতে অধিকাংশ নিয়োগ দেওয়া হতো পশ্চিম পাকিস্তান থেকে। ছয় দফার আন্দোলন থেকে শুরু করে স্বাধীনতা আন্দোলনের প্রতিটি স্তরে এসব তথ্য-উপাত্ত তৎকালীন পূর্ব পাকিস্তানের মানুষের ক্ষোভকে সংগঠিত করতে বিরাট ভূমিকা রেখেছে।\nবঙ্গবন্ধু সরকারের আমলে প্রণীত স্বাধীন বাংলাদেশের সংবিধানে আমরা তাই বৈষম্যের বিরুদ্ধে দৃঢ় অবস্থান লক্ষ করি। ১৯৭২ সালের সংবিধানে অন্তত ছয়টি বিধানে সমতা ও বৈষম্যহীনতা প্রতিষ্ঠা করার কথা বলা আছে। সংবিধানের ১৯ অনুচ্ছেদে সকল নাগরিকের জন্য সুযোগের সমতা, ২৮ অনুচ্ছেদে বৈষম্যহীনতা এবং ২৯ অনুচ্ছেদে সরকারি চাকরিতে সব নাগরিকের সুযোগের সমতার কথা বলা আছে। অবশ্য ২৮ অনুচ্ছেদে নারী, শিশু ও ‘নাগরিকদের যেকোনো অনগ্রসর অংশের অগ্রগতির’ জন্য এবং ২৯ অনুচ্ছেদে সরকারি চাকরিতে ‘নাগরিকদের যেকোনো অনগ্রসর’ অংশের উপযুক্ত প্রতিনিধিত্ব নিশ্চিত করার জন্য বিশেষ বিধান প্রণয়ন করার কথা বলা হয়েছে।\n১৯৭২ সালের সংবিধান বাংলাদেশের মুক্তিযুদ্ধের চেতনার সবচেয়ে অকাট্য দলিল। এই দলিল অনুসারে নারী কিংবা সমাজের অনগ্রসর শ্রেণী হিসেবে ‘উপজাতিদের’ জন্য একটি নির্দিষ্ট মাত্রায় কোটা থাকতে পারে। কিন্তু সেটি তত দিনই থাকা সংগত, যত দিন সরকারি চাকরিতে তাঁদের ‘উপযুক্ত প্রতিনিধিত্ব’ নিশ্চিত না হয়। আবার সংবিধানের ২৯(৩) অনুচ্ছেদ নাগরিকদের ‘অনগ্রসর অংশের’ জন্য চাকরিতে বিশেষ কোটা প্রদান অনুমোদন করেছে, ‘অনগ্রসর অঞ্চলের’ জন্য নয়। ফলে জেলা কোটার সাংবিধানিক ভিত্তি সন্দেহজনক।\n১৯৭২ সালের সংবিধানে মুক্তিযোদ্ধাদের কোটা সম্পর্কে সরাসরি বা পরোক্ষভাবে কিছু বলা নেই। ১৯৭২ সালের সংবিধান প্রণীত হয়েছিল যে গণপরিষদে, তার বিতর্কের দলিল অনুসারে ২৮ বা ২৯ অনুচ্ছেদ প্রণয়নের আলোচনকালে মুক্তিযোদ্ধাদের জন্য কোনো বিশেষ সুবিধা (যেমন কোটা) প্রদানের কথা উত্থাপিত হয়নি। কেবল সংবিধানের ১৫ অনুচ্ছেদের অধীনে নাগরিকদের সামাজিক নিরাপত্তা প্রদান প্রসঙ্গে পঙ্গু মুক্তিযোদ্ধা ও নিহত মুক্তিযোদ্ধা পরিবারের কথা বিশেষভাবে উল্লেখ করা হয় (বাংলাদেশ গণপরিষদের বিতর্ক, সরকারি বিবরণী, দ্বিতীয় খণ্ড, ১৯৭২, পৃষ্ঠা ৪৭০-১)। সামাজিক নিরাপত্তার উদার ব্যাখ্যা করলে পঙ্গু বা নিহত মুক্তিযোদ্ধার পরিবারের জন্য চাকরিতে কোটা সংরক্ষণ বৈধ হতে পারে। কিন্তু ঢালাওভাবে মুক্তিযোদ্ধারা ‘অনগ্রসর শ্রেণী’ বলে বিবেচিত হতে পারেন না বলে তাঁদের জন্য ঢালাও কোটা সংরক্ষণ ১৯৭২ সালের সংবিধানের প্রত্যাশা হতে পারে না। ঢালাও কোটার বিরুদ্ধে আন্দোলন তাই কোনোভাবেই মুক্তিযুদ্ধের চেতনার বিরোধী হতে পারে না।\nবঙ্গবন্ধুর সময়ে সরকারি চাকরিতে মুক্তিযোদ্ধা কোটা প্রবর্তনের সময় মুক্তিযুদ্ধের চেতনার সঙ্গে একে সম্পর্কিত করা হয়নি। সে সময়ে ১৯৭২ সালে প্রণীত ইন্টেরিম (বা অন্তর্বর্তীকালীন) রিক্রুটমেন্ট পলিসিতে মুক্তিযোদ্ধাদের ৩০ শতাংশ কোটার কথা বলা হয়। এটি ইন্টেরিম বলার মানেই হচ্ছে কোটা স্বল্প সময়ের জন্য প্রযোজ্য রাখার চিন্তা ছিল তখন। ১৯৭৩ সালে পাবলিক সার্ভিস কমিশনের মাধ্যমে মেধার ভিত্তিতে ৩৫০টি পদে মুক্তিযোদ্ধাদের নিয়োগের পর এই সুযোগ আর সম্প্রসারণের কোনো যুক্তি ছিল না। ১৯৭৭ সালে তৎকালীন পে ও সার্ভিস কমিশনের একজন বাদে বাকি সব সদস্য তাই সরকারি নিয়োগে কোটাব্যবস্থার বিরোধিতা করেন। কমিশনের সদস্যদের মধ্যে মাত্র একজন প্রচলিত কোটাসমূহ বহাল রেখে ১৯৮৭ থেকে পরবর্তী ১০ বছরে ধীরে ধীরে কমিয়ে তা বিলুপ্ত করার পক্ষে মত দেন। অথচ ১৯৯৭ সালেই এই কোটাব্যবস্থার আরও সম্প্রসারণ করে মুক্তিযোদ্ধার সন্তানদের এর আওতাভুক্ত করা হয়, পরে তাঁদের পাওয়া না গেলে তাঁদের জন্য নির্ধারিত পদগুলো শূন্য রাখার নীতি গৃহীত হয়। সর্বশেষে পিএসসির তুঘলকি সিদ্ধান্তের মাধ্যমে লিখিত ও মৌখিক পরীক্ষায় মেধার ভিত্তিতে প্রতিযোগিতার সুযোগ ব্যাপকভাবে সংকুচিত করা হয় কোটাধারীদের স্বার্থে।\nবর্তমানে বাংলাদেশে বেসামরিক সরকারি চাকরিতে (সামরিক চাকরিতে কোনো কোটা নেই) নিয়োগের ক্ষেত্রে শতকরা ৫৫ ভাগ কোটা প্রধানত চার ধরনের সুবিধাভোগীদের জন্য সংরক্ষিত। প্রথমে এই ৫৫ ভাগকে জেলা/বিভাগ অনুযায়ী বণ্টন করা হয়। জেলা/বিভাগওয়ারি বণ্টন শেষে সংশ্লিষ্ট জেলার অধীনে মুক্তিযোদ্ধা সন্তান কোটায় ৩০ ভাগ, শুধু জেলা কোটায় ১০ ভাগ, নারী কোটায় ১০ ভাগ এবং উপজাতি কোটায় ৫ ভাগ লোক নিয়োগ করা হয়। কোটার জন্য বিবেচিত ব্যক্তিরা আবার মেধার ৪৫ জনের ক্ষেত্রেও বিবেচিত হবেন।\nবিশিষ্ট মুক্তিযোদ্ধা ড. আকবর আলি খান রেগুলেটরি কমিশনের প্রধান হিসেবে ২০০৮ সালের মার্চ মাসে কোটাব্যবস্থা নিয়ে একটি গবেষণাকর্ম সম্পাদন করেছেন। এই গবেষণার সিদ্ধান্তে বলা হয়েছে, মেধার ভিত্তিতে মাত্র শতকরা ৪৫ জনকে নিয়োগ সংবিধানসম্মত নয়। সংবিধান বৈষম্যহীনতার কথা বলেছে এবং ক্ষেত্রবিশেষে ব্যতিক্রম হিসেবে (যেমন সমাজের অনগ্রসর শ্রেণীর জন্য) কোটাকে অনুমোদন করেছে। ব্যতিক্রমী নিয়োগ (শতকরা ৫৫ ভাগ) কখনো সাধারণ নিয়োগের (শতকরা ৪৫ লাভ) চেয়ে বেশি হতে পারে না।\nআকবর আলি খানের গবেষণা অনুসারে, মুক্তিযোদ্ধাদের জন্য কোটার কোনো আইনগত ভিত্তি নেই। এই কোটা কেবল তখনই যৌক্তিক হবে, যদি প্রমাণ করা যায় যে মুক্তিযোদ্ধারা নাগরিকদের মধ্যে অনগ্রসর অংশ। মুক্তিযোদ্ধাদের সন্তানদের জন্য এই কোটার ভিত্তি আইনগতভাবে আরও দুর্বল।\nমুক্তিযোদ্ধাদের জন্য কোটা বর্তমানে একটি দুর্নীতিবান্ধব প্রক্রিয়ায়ও পরিণত হয়েছে। এই কোটার সুযোগে দিনে দিনে মুক্তিযোদ্ধার সংখ্যা বেড়েছে, তাঁদের একটি অংশ যে ভুয়া, তা নিয়ে সন্দেহ করার কারণ রয়েছে। ২০১১ সালে নিউ এজ-এ মহীউদ্দীন আলমগীরের একটি রিপোর্টে জানা যায়, ১৯৮৬ সালে মুক্তিযোদ্ধা কল্যাণ ট্রাস্টের তালিকা অনুসারে মুক্তিযোদ্ধার সংখ্যা ছিল ৬৯ হাজার ৮৩৩ জন, একই বছরে আরেকটি তালিকায় এক লাখ দুই হাজার ৪৫৮ জন মুক্তিযোদ্ধার কথা বলা হয়। পরে শেখ হাসিনার সরকারের আমলে একটি তালিকায় দুই লাখ দুই হাজার ৩০০ জন মুক্তিযোদ্ধার নাম প্রকাশিত হয়। তাঁদের মধ্যে ভুয়া মুক্তিযোদ্ধা রয়েছেন এই মর্মে আপত্তি দাখিল হয় ৬২ হাজারটি। এসব আপত্তি নিষ্পত্তি হয়েছে কি না বা পরবর্তী সময়ে আরও যাঁদের মুক্তিযোদ্ধা হিসেবে সার্টিফিকেট দেওয়া হয়েছে, তাঁরা আদৌ মুক্তিযোদ্ধা কি না, এই সংশয় কখনো দূর হয়নি। বাংলাদেশে বিভিন্ন সেক্টরে দুর্নীতি আর দলীয়করণের মহোৎসবের মধ্যে মুক্তিযোদ্ধা কোটা নিষ্কলুষ রয়েছে—এটি ভাবারও কোনো কারণ নেই।\nন্যায়পরায়ণতা ও বাস্তবতার স্বার্থে তাই কোটাব্যবস্থার সংস্কার জরুরি। বিদ্যমান কোটাব্যবস্থায় শুধু যে বেসামরিক প্রশাসনের মান খর্ব হচ্ছে, তা-ই নয়। এতে সমাজে চরম বৈষম্য ও অবিচার সৃষ্টি হচ্ছে, যা মুক্তিযুদ্ধের চেতনাবিরোধী। এটি পরিবর্তন করে, যুদ্ধাহত ও নিহত মুক্তিযোদ্ধাদের সঠিকভাবে চিহ্নিত করে শুধু তাঁদের সন্তানদের জন্য সমানুপাতিক কোটা রাখলে তা যৌক্তিক ও গ্রহণযোগ্য হবে। জেলা কোটা বাতিল করে নারী, ক্ষুদ্র জাতিগোষ্ঠী ও প্রতিবন্ধীদের জন্য সীমিত কোটার ব্যবস্থাও সরকার করতে পারে। তবে কোনো বিচারেই কোটাধারীদের সংখ্যা মোট নিয়োগের এক-তৃতীয়াংশের বেশি হওয়া উচিত হবে না।\nড. আসিফ নজরুল: অধ্যাপক, আইন বিভাগ, ঢাকা বিশ্ববিদ্যালয়।\nকোটার দাবিদার কারা?\nঅগাষ্ট 9th, 2013 ৩৪তম বিসিএসের প্রিলিমিনারির ফল প্রকাশকে কেন্দ্র করে দেশে লংকাকাণ্ড ঘটে গেছে। শুরু হয়েছে সরকারি চাকরিতে কোটা প্রথা বাতিলের দাবিতে সাধারণ শিক্ষার্থীদের গণআন্দোলন। তবে কোটাধারীরাও বসে নেই; তারাও মাঠে নেমেছে। অন্যদিকে সুবিধাবাদী একটি গ্র“পও তৎপর। কোটা বিতর্কে আমরা প্রধানত তিনটি পক্ষ এবং তিন ধরনের যুক্তি পাচ্ছি- ক. সাধারণ শিক্ষার্থী : কোটা পদ্ধতি সম্পূর্ণ বাতিল করে মেধার মূল্যায়ন করতে হবে, খ. আওয়ামী ও ছাত্রলীগপন্থী কথিত সাধারণ শিক্ষার্থী : কোটাবিরোধী আন্দোলনে আমাদের সমর্থন আছে; কোটা একেবারে বাতিল করা যাবে না; কিছু সংস্কার করা যেতে পারে, শিবিরপন্থীরা এ আন্দোলনের ডাক দিয়েছে; গ. আমরা মুক্তিযুদ্ধের সন্তান ও মুক্তিযোদ্ধা সংসদ সন্তান কমান্ড : কোটা বাতিলের দাবিতে আন্দোলন ষড়যন্ত্রমূলক এবং শিবিরের পাতানো ফাঁদ, মুক্তিযোদ্ধা কোটা কারও করুণা নয় প্রভৃতি।\nমুক্তিযুদ্ধের সন্তান ও মুক্তিযোদ্ধা সংসদ সন্তান কমান্ড নামের সংগঠন দুটির সঙ্গে যারা সংশ্লিষ্ট, তারাই একমাত্র মুক্তিযুদ্ধের সন্তান নন। তবে তারা সবাই সার্টিফিকেটধারী মুক্তিযোদ্ধার সন্তান- এটি অস্বীকার করার উপায় নেই। ওই সার্টিফিকেটধারী মুক্তিযোদ্ধাদের সবাই আবার প্রকৃত মুক্তিযোদ্ধা নয়। আমরা স্পষ্টতই দেখেছি, সরকার পরিবর্তনের সঙ্গে সঙ্গে রাজনৈতিক বিবেচনায় মুক্তিযোদ্ধার সংখ্যা বৃদ্ধি পায় এবং ওই হাইব্রিড মুক্তিযোদ্ধাদের সার্টিফিকেটও প্রদান করা হয়। অধ্যাপক সৈয়দ আনোয়ার হোসেন তার বাংলাদেশের প্রতিরক্ষায় সাধারণ মানুষের ভূমিকা শীর্ষক প্রবন্ধে মন্ত্রণালয়ের তালিকায় মুক্তিযোদ্ধা হিসেবে ভুয়া নাম সংযোজনের অভিযোগ থাকার কথা উল্লেখ করেছেন। প্রকৃতপক্ষে ওই তালিকায় রাজাকারদেরও রাজনৈতিক বিবেচনায় অন্তর্ভুক্ত হওয়ার তথ্য আছে। এ বিষয়টি সাম্প্রতিককালের। কিন্তু এর চেয়ে ভয়াবহ তথ্য রয়েছে মুক্তিযুদ্ধের পূর্বাপর গ্রন্থে। ওই গ্রন্থে মুক্তিযোদ্ধাদের জন্য গঠিত যুব শিবিরের মহাপরিচালক এসআর মীর্জা বলেছেন, যুদ্ধের পরপরই কর্নেল ওসমানীর স্বাক্ষরে হাজার হাজার সার্টিফিকেট দেয়া হল, যারা কোনোদিন মুক্তিযোদ্ধা ছিলেন না (পৃ. ১৩৭)।\nদেশে এখন মুক্তিযোদ্ধার সংখ্যা ২ লাখ ৪ হাজার ৮০০। ২০০৯ সালের এপ্রিলে জাতীয় সংসদে মুক্তিযুদ্ধবিষয়ক প্রতিমন্ত্রী জানিয়েছেন, ভুয়া মুক্তিযোদ্ধার সংখ্যা ৭২ হাজার। অন্য আর একটি প্রশ্ন মাথায় ঘুরপাক খাচ্ছে- কারা মুক্তিযোদ্ধা? বর্তমান পরিপ্রেক্ষিতে এর সহজ উত্তর- সার্টিফিকেটধারী অথবা মন্ত্রণালয়/মুক্তিযুদ্ধ কল্যাণ ট্রাস্ট/মুক্তিবার্তা/গেজেটে নামভুক্তরাই মুক্তিযোদ্ধা। সত্যি কি এরাই কেবল মুক্তিযোদ্ধা? এ প্রশ্নের উত্তর- না। এরা কোনোভাবেই একমাত্র মুক্তিযোদ্ধা নয়। তবে হ্যাঁ, এদের মধ্যে ভুয়া ছাড়া প্রায় সবাই অস্ত্র হাতে শত্র“র বিরুদ্ধে যুদ্ধ করেছেন। মুক্তিযোদ্ধা আর সশস্ত্র যোদ্ধা এক নয়। মুক্তিযোদ্ধাদের অগ্রভাগে যারা ছিলেন তারাই সশস্ত্রযোদ্ধা, পশ্চাতে ছিলেন সশস্ত্র যোদ্ধাদের সহযোগী, সাহায্যকারী, আশ্রয়দাতারা। আর এ দুইয়ে মিলেই মুক্তিযোদ্ধা। এ দেশের পাকিস্তানিদের সহযোগী ছাড়া সবাই ছিলেন ওই দলভুক্ত তথা মুক্তিযোদ্ধা। যার সাফল্যকে সৈয়দ আনোয়ার হোসেন আমজনতার লড়াইয়ের পুঞ্জিত কৃতী বলে উল্লেখ করেছেন। কিন্তু বর্তমানে ওই সশস্ত্র যোদ্ধা ও মুক্তিযোদ্ধাদের সংজ্ঞা গুলিয়ে ফেলার কারণেই যত জট পেকেছে। আর সশস্ত্র যোদ্ধাদের মতো তাদের সহযোগী, সাহায্যকারী, আশ্রয়দাতাদের ভূমিকাও কোনো অংশে কম ছিল না। প্রবাসী বাংলাদেশ সরকারের প্রধানমন্ত্রীর বিশেষ সহকারী ও পরবর্তীকালে প্রকাশিত মূলধারা ৭১ গ্রন্থ খ্যাত মঈদুল হাসানের মতে, দেশের ভেতরে মুক্তিযোদ্ধারা (আমার মতে, সশস্ত্র যোদ্ধারা) আসছে, তখন দেশের মানুষ নিজেরাই স্বতঃপ্রবৃত্ত হয়ে তাদের আশ্রয় দিত, তাদের আহার দিত, আহত হলে চিকিৎসার ব্যবস্থা করত, তাদের পথ দেখাত, উৎসাহ দিত। … মানুষের স্বতঃস্ফূর্ত সহায়তায় মুক্তিযোদ্ধারা দেশের ভেতরে পাকিস্তানিদের প্রায় অচল করে ফেলেছিল। এটা হয়েছে বাংলাদেশের সাধারণ মানুষের, যারা অধিকৃত এলাকায় ছিল তাদের সহযোগিতার ফলেই। এটা না হলে মুক্তিযোদ্ধারা কখনোই সফল হতো না।… কাজেই দেশের ভেতরে যেমন নানা প্রতিরোধ গ্র“প, তেমনি নিরস্ত্র মানুষের স্বতঃস্ফূর্ত অবদান মুক্তিযুদ্ধের জন্য ছিল অপরিসীম (পূর্বাপর, পৃ. ১১৩)।\nসশস্ত্রযোদ্ধারা যেমন ঝুঁকি নিয়ে যুদ্ধ করেছেন, তেমনি তাদের সাহায্যকারী-আশ্রয়দাতাদের ঝুঁকিও কোনো অংশে কম ছিল না। যদি পাকিস্তানি বাহিনী অথবা তাদের দোসররা একবার জানত, সশস্ত্র যোদ্ধাদের সহযোগিতা করা হয়েছে; তবে রক্ষা নেই। শুধু সশস্ত্র যোদ্ধাদের সহযোগিতা করার কারণে গ্রামের পর গ্রাম পাকিস্তানিরা জ্বালিয়ে দিয়েছে, নারীদের ধর্ষণ করেছে, গণহত্যা চালিয়েছে। তাই কতিপয় সশস্ত্র যোদ্ধাকে মুক্তিযোদ্ধা হিসেবে অভিহিত করে শুধু তাদের বা তাদের সন্তান-সন্ততিদের সরকারি চাকরিতে কোটা প্রদান বৈষম্যমূলক। যদি কোটা প্রদান করতেই হয় তবে সশস্ত্রযোদ্ধা, সাহয্যকারী, আশ্রয়দাতা তথা সব মুক্তিযোদ্ধার সন্তানকেই প্রদান করতে হবে। শুধু সশস্ত্রযোদ্ধাদের মুক্তিযোদ্ধা হিসেবে অভিহিত করে কোটা প্রদান অন্যায়। এটি মুক্তিযুদ্ধের চেতনার পরিপন্থীও বটে।\nএই কোটা প্রথা স্বাধীনতার ঘোষণাপত্রের সঙ্গেও সাংঘর্ষিক। স্বাধীনতার ঘোষণাপত্রে বলা হয়েছে : …বাংলাদেশের জনগণের জন্য সাম্য, মানবিক মর্যাদা ও সামাজিক ন্যায়বিচার প্রতিষ্ঠা করা আমাদের পবিত্র কর্তব্য বিবেচনা করে আমরা বাংলাদেশকে সার্বভৌম গণপ্রজাতান্ত্রিক রাষ্ট্রে রূপান্তরিত করার সিদ্ধান্ত ঘোষণা করছি। এ দেশের সংবিধানও প্রচলিত কোটা প্রথাকে সমর্থন করে না। সংবিধানের ২৯(১) ও (২) অনুচ্ছেদে যথাক্রমে বলা হয়েছে, প্রজাতন্ত্রের কর্মে নিয়োগ বা পদ লাভের ক্ষেত্রে সব নাগরিকের জন্য সুযোগের সমতা থাকিবে এবং কেবল ধর্ম, গোষ্ঠী, বর্ণ, নারী পুরুষভেদে বা জš§স্থানের কারণে কোনো নাগরিক প্রজাতন্ত্রের কর্মে নিয়োগ বা পদ-লাভের অযোগ্য হইবেন না কিংবা সেই ক্ষেত্রে তাহার প্রতি বৈষম্য প্রদর্শন করা যাইবে না। সংবিধানের ২৯(৩) অনুচ্ছেদ নাগরিকদের অনগ্রসর অংশের জন্য চাকরিতে বিশেষ কোটা প্রদান অনুমোদন করেছে। কিন্তু বর্তমান প্রচলিত কোটা ব্যবস্থায় সেই অনগ্রসর অংশের সুযোগ অতি সামান্য।\nসব মুক্তিযোদ্ধা, ক্ষুদ্র নৃগোষ্ঠীর সদস্য বা নারী অনগ্রসর নয়। ঢাকা শহর বা জেলা শহরে বসবাসকারী অনেক সচ্ছল পরিবারের সন্তান মুক্তিযোদ্ধা, ক্ষুদ্র নৃগোষ্ঠী বা নারী হিসেবে কোটার সুবিধা ভোগ করেন। সত্যিকার অনগ্রসর যারা, কোটা তাদেরই প্রাপ্য। আমরা বলছি না, মুক্তিযোদ্ধা, ক্ষুদ্র নৃগোষ্ঠী বা নারীদের সবাই অগ্রসর। তবে তাদের সবাইকে অনগ্রসর বলেও মানতে পারছি না। তাই কোটা প্রদানের আগে চিহ্নিত করা হোক সমাজের অনগ্রসর কারা।\nঅনগ্রসরদের সমাজের মূল স্রোতে আনতে ভিন্নভাবেও সহযোগিতা করা যেতে পারে। কোটার নামে সরকারি চাকরিতে কম যোগ্যদের সুযোগ করে দেয়ার কোনো মানে হয় না। আমরা বলছি না, যারা কোটাধারী সবাই কম যোগ্য। তবে এ কথা অস্বীকার করার উপায় নেই, কোটার কারণে অধিকতর যোগ্য বা মেধাবীরা সুযোগ না পেয়ে কম মেধাবীরা অধিক হারে সুযোগ পাচ্ছে। প্রকৃত মুক্তিযোদ্ধারা মেধাবী ছিলেন বলেই তারা দেশের স্বাধীনতার বিষয়টি উপলব্ধি করেছিলেন। আমার বিশ্বাস, তাদের সন্তানরাও মেধাবী। আর মেধাবীরা কখনও সুযোগসন্ধানী হয় না। তাই প্রকৃত মুক্তিযোদ্ধার সন্তানদের তাদের জন্য মর্যাদাহানিকর কোটা প্রথা বাতিলের দাবিতে সোচ্চার হওয়া উচিত। নারীদের ক্ষেত্রেও একই কথা প্রযোজ্য। আজ মাধ্যমিক, উচ্চমাধ্যমিক, বিশ্ববিদ্যালয়, মেডিকেল, ইঞ্জিনিয়ারিংসহ নানা পরীক্ষায় তারা ছেলেদের টপকিয়ে শীর্ষস্থান অধিকার করছেন। বিসিএস পরীক্ষায় প্রথম হওয়ার কৃতিত্বও তাদের রয়েছে। তাই কোটার নামে তাদের মেধার যে অবমূল্যায়ন করা হচ্ছে, সে প্রহসন বন্ধে তাদের আওয়াজ তোলা উচিত।\nকোটাপ্রথা বাতিল বা সংস্কারের দাবির মধ্যে যুদ্ধাপরাধীদের বিচার বানচাল অথবা শিবিরের ইন্ধন না খুঁজে সরকারের উচিত গণমানুষের দাবির বাস্তবতা উপলব্ধি করা। ছাত্রলীগেরও উচিত ছাত্রশিবির যাতে এ যৌক্তিক আন্দোলনকে সমর্থন দিয়ে সাধারণ ছাত্রদের তাদের পক্ষে নিতে না পারে সে বিষয়ে সচেতন থাকা এবং এ আন্দোলনকে সমর্থন দিয়ে অধিকার আদায়ের আন্দোলনে ছাত্রলীগ সর্বদা সোচ্চার সে বিষয়টি আবারও প্রমাণ করা।\nমোঃ আবুসালেহ সেকেন্দার : শিক্ষক, ইসলামের ইতিহাস ও সংস্কৃতি বিভাগ, জগন্নাথ বিশ্ববিদ্যালয়\n‘১৫ শতাংশের বেশি কোটা গ্রহণযোগ্য নয়’ – অধ্যাপক সৈয়দ মঞ্জুরুল ইসলাম\nঅগাষ্ট 9th, 2013 ঢাকা বিশ্ববিদ্যালয়ের ইংরেজী বিভাগের অধ্যাপক সৈয়দ মঞ্জুরুল ইসলাম বলেছেন, আমাদের জনপ্রশাসনে এমনিতেই মেধাবী লোকের খুবই অভাব। মেধাবীদের মূল্যয়ন করা জরুরি। অন্যথায় আমাদের প্রশাসন ব্যবস্থা মুখ থুবড়ে পড়বে বলে তিনি আশঙ্কা ব্যক্ত করেন। মানবজমিন অনলাইনকে দেয়া প্রতিক্রিয়ায় তিনি বলেন, চাকুরির ক্ষেত্রে ৫৬ শতাংশ কোটা অতিরিক্ত। এর যৌক্তিকীকরণ দরকার। জনসংখ্যার ভিত্তিতে পিছিয়ে পড়া জনগোষ্ঠী, ক্ষুদ্রনৃগোষ্ঠীর জন্য কোটা রাখা যেতে পারে। দীর্ঘদিন ধরেই তাদের উপর অনেক অত্যাচার করা হয়েছে।\nএছাড়া মুক্তিযোদ্ধা সন্তান ও নারীদের জন্য সামান্য কোটা রাখলেই চলে। আমার জানা মতে দেশে দুই থেকে আড়াই লক্ষ মুক্তিযোদ্ধা রয়েছেন। তাদের সন্তানদের জন্য এত বেশি কোটা প্রয়োজন নেই। জেলা ভিত্তিক কোটা এখন কোন মানদণ্ডেই দরকার নেই বলে মত দেন এ শিক্ষাবিদ। মেধাবী শিক্ষার্থীদের রাস্তায় নেমে আন্দোলন করার বিষয়টি খুবই বেদনাদায়ক উল্লেখ করে তিনি বলেন, সব মিলে ১৫ শতাংশের বেশি কোটা কোন মতেই গ্রহণযোগ্য নয়। দেশের উন্নয়নের জন্য মেধার স্বীকৃতি প্রয়োজন।\nকোটা পদ্ধতি সংস্কারের সুপারিশ পিএসসির\nসভ্যতার ভ্রান্ত চাদরে ঢাকা এই সমাজে কত নিষ্ঠুর নির্মম ভাবে মানবতা—-collected (barshan_muhammod)\nশুধু কোটা নয়, সংস্কার প্রয়োজন পুরো প্রক্রিয়ার – গৌতম রায়\nমুক্তিযোদ্ধা নিয়ে কথা বলাটা ট্যাবু!\nবিসিএস নামক সোনার হরিণ আর বৈষম্য\nবিদ্রোহী কবি কাজী নজরুল ইসলামের মৃত্যু বার্ষিকীতে আমাদের বিনীত শ্রদ্ধা\nআমার তুচ্ছ ও নগন্য অনুভুতি–  —বর্ষন মোহাম্মদ\nঅগাষ্ট 25, 2013\nযুদ্ধ এখন এক ব্যবসা, বিক্রি হচ্ছে মানুষের মাথা\nঅগাষ্ট 22, 2013\nকোটা প্রথা বন্ধ করো\nTanha: Govt have to think again. why they don't discard the quota system...\ndesigned by Darkak.


A Special write up about Ex Air Chief Marshal Arup Raha by Jayanta Ghosal - Anandabazar\nA Special write up about Ex Air Chief Marshal Arup Raha by Jayanta Ghosal\n১৫ এপ্রিল, ২০১৭, ০১:০৫:৫০\nশেষ আপডেট: ১৫ এপ্রিল, ২০১৭, ০৩:১৬:৩৮\nউড়িয়েছেন ভারতের জয়পতাকা\nবৈদ্যবাটির বঙ্গসন্তান এই সে দিনও ছিলেন দেশের প্রতিরক্ষা ক্ষেত্রে শীর্ষপদে। সর্বভারতীয় সত্তার পাশাপাশি বাঙালিয়ানাকে সযত্নে লালন করেছেন। বাঙালির সাহসের প্রতীক অরূপ রাহা।\nবিলেতের ‘স্পেক্টেটর’ পত্রিকায় এক বার লেখা হয়েছিল যে এশিয়া মহাদেশের মধ্যে একমাত্র বাঙালিই নাকি নিজমুখে প্রকাশ্যে স্বীকার করে, যুদ্ধক্ষেত্রে প্রাণ দেওয়ার সাহস তার নেই। শুধু এই পত্রে নয়, সাধারণ ভাবে বাঙালির এ এক অপযশ। বাঙালি সমরভিরু। দুর্বল। শ্রমবিমুখ। বাঙালি মানেই শুদ্ধ ফিনফিনে ধুতি, বিলাসীবাবু।\nপ্রাক্তন বায়ুসেনা প্রধান অরূপ রাহা বাঙালির এই অপযশের কাহিনীর বিরুদ্ধে যেন এক তীব্র প্রতিবাদ।\nযশোরে পারিবারিক শিকড়। বাবাও ছিলেন লড়াকু মানুষ। তিনি ছিলেন এক চিকিৎসক। দ্বিতীয় বিশ্বযুদ্ধের সময় তিনি তখনকার বর্মায় যান। আহত সৈনিকদের চিকিৎসা ছিল বাবার কাজ। সেই ননীগোপাল রাহার পুত্র অরূপ পুরুলিয়া সৈনিক স্কুলে পড়ার সময়ই মনে মনে ঠিক করে ফেলেছিলেন, সেনাবাহিনীতে যোগ দেবেন। দেশের জন্য লড়তে চেয়েছিলেন তিনি। স্কুল থেকে ডিফেন্স কলেজ, কখনও এই বঙ্গসন্তান দ্বিতীয় হননি।\nযশোর থেকে ছিন্নমূল পরিবার এ বাংলায় প্রথমে হাবড়ার মহিষা মছলন্দপুর, তার পর বৈদ্যবাটিতে বসতি স্থাপন করে। বৈদ্যবাটির ছেলে অরূপ। সেই অরূপ ধাপে ধাপে ভারতীয় সেনাবাহিনীর প্রধান হলেন ২০১৩ সালের ৩১ ডিসেম্বর। সে দিন তাঁর ৯১ বছরের মা পারুল দেবীকে ফোন করেছিলেন অরূপ। মা, আমি এ দেশের বায়ুসেনা প্রধান হয়েছি। মা অশক্ত শরীরেও আবেগ আটকে রাখতে পারেননি। হাসতে হাসতেই তিনি কেঁদে ফেলেছিলেন।\nছোট থেকেই নাকি তাঁর প্রধান সঙ্গী ছিল বই। আর মা বলেন, ও খুব বাধ্য ছেলে ছিল। কথা শুনত সকলের। নিতান্ত বাঙালি হয়ে কখনওই থাকেননি। ন্যাশনাল ডিফেন্স অ্যাকাডেমির ছাত্র থাকার সময়ই তিনি পেয়েছিলেন এক উন্মুক্ত আকাশ।\n১৯৭৪ সালে বায়ুসেনার যুদ্ধবিমানের পাইলট হন তিনি। ক’জন বাঙালির ৪০০০ ঘণ্টা উড়ানের অভিজ্ঞতা রয়েছে! রাফ অ্যান্ড টাফ এই বাঙালি বায়ুসেনাপ্রধান হয়ে আর একটি বৈপ্লবিক সিদ্ধান্ত নেন। মেয়েদের যুদ্ধবিমানের পাইলট করার ব্যাপারে দীর্ঘ দিনের লালিত ঔপনিবেশিক সংস্কার ছিল আমাদের সেনাবাহিনীর আমলাতান্ত্রিক মানসিকতায়। তিনি সেই প্রাচীর ভেঙে দেন।\nঅবসর গ্রহণের পর তিনি অনেক প্রাক্তন সেনা অফিসারের মতো দিল্লিতেই থেকে যাননি। অবসর জীবনকে একদম এক পাক্কা বাঙালির মতো করে কাটানোর জন্যই চলে গিয়েছেন কলকাতায়। বায়ুসেনার কাজের সুদীর্ঘ জীবনের বিবিধ অভিজ্ঞতার এক বিরাট ঝোলা তাঁর কাঁধে। তবু তিনি শেষ পর্যন্ত এক প্রকৃত বাঙালি।\nএকটি প্রশ্ন অবধারিত ভাবেই এসে যায়। প্রকৃত বাঙালি মানে? কে প্রকৃত বাঙালি? কিসে তার আগমার্কা বাঙালিয়ানা? শুধু তার পোশাকে? খাদ্যাভ্যাসে? অরূপবাবু ইলিশমাছ খেতে ভালবাসেন কি না, তিনি বাংলার বর্গসীমার এক স্থায়ী অধিবাসী কি না, বাংলাটা ঝরঝরে শুদ্ধ বলতে পারেন কি না— এগুলিই কি তাঁর বাঙালি হওয়ার প্রধান বৈশিষ্ট্য? কোঁচা লুটোনো ধুতি পরা, গিলে করা পাঞ্জাবি গায়ে বাংলা-বলা মাছভক্ত এক প্রজাতিই যদি এক জন বাঙালি হন, তবে হয়তো অরূপবাবুর মধ্যে এমন কিছু বৈশিষ্ট্য আছে, যা এই প্রথাসিদ্ধ চিত্রের সঙ্গে মিলবে না।\nইংরেজি শিক্ষার আগে বাঙালি কি সে ভাবে তার আত্মপরিচয় খুঁজেছে? মনে হয়, রামমোহন-বঙ্কিমের আমল থেকে যখন জাতীয় চেতনার উদ্ভব হয়, তখন থেকে বাঙালিও তার আত্মপরিচয়ের অনুসন্ধান শুরু করে।\nঅরূপ রাহাকে দেখেছি, দিল্লিতেও তিনি যখন বায়ুসেনা ভবন থেকে সাউথ ব্লকে যেতেন, গুরুগম্ভীর বৈঠক করতেন, তখন তিনি এই অখণ্ড ভারতের নিরাপত্তা রক্ষায় ব্রতী।\n২০১৬ সালে ২২ জুলাই এএন-৩২ বিমান নিখোঁজ হয়ে যায় এক বার, সে বিমানে ২৯ জন কর্মী ছিল, তাদের মধ্যে ছিল চার জন অফিসার। তিনি নিজেই অবসর গ্রহণের পর বলেছিলেন, সে দিনের ওই বিমান নিখোঁজ হয়ে যাওয়ার ঘটনাটি ছিল তাঁর জীবনে সবচেয়ে অস্বস্তিকর ঘটনা। ভারতীয় বায়ুসেনা বিমানে যাঁরা ছিলেন, তাঁদের সকলের মৃত্যু ঘোষণা করা হয়। সাউথ ব্লকে সেই সময় যখন তিনি সেই সঙ্কটমোচনে ব্যস্ত, ওয়ার রুম থেকে নির্দেশ পাঠাচ্ছেন নানা স্থানে, তখন ভাবাই যাচ্ছিল না, এই মানুষটাই আমাদের বৈদ্যবাটির সেই বঙ্গসন্তান, যিনি ঘর অন্ধকার করে রবীন্দ্রনাথের গান শুনতে ভালবাসেন। আসলে অখণ্ড ভারতের সর্বভারতীয় সত্তার পাশাপাশি সারা জীবন ধরে তিনি রক্ষা করেছেন তার বাঙালি সত্তাকে। একের পর এক সার্ভিস মেডেল পাচ্ছেন, তখনও তাঁর সামরিক পোশাকের আড়ালো লুকোনো থাকত এই বাঙালি সত্তাটি।\nজাতীয় মূল স্রোতে বাঙালির পরিসর অপস্রিয়মাণ। আজ হঠাৎ নয়। অনেক দিন থেকেই ইতিহাস বলে, গৌড়রাজ মহীপাল, বিগ্রহপাল, বল্লালসেন, লক্ষ্মণসেন একদা হিমালয় প্রদেশেও বাঙালি উপনিবেশ স্থাপন করেন, দ্বাদশ শতাব্দীর প্রথম দিকে নাকি গৌড়াধীশ লক্ষ্মণ সেন দিল্লিতেও দশ বছর রাজত্ব করেছিলেন। বারাণসী, প্রয়াগ ও শ্রীক্ষেত্রে বিজয়স্তম্ভ স্থাপন করেছিলেন। বাংলার সেই অহঙ্কার আজ কোথায় গেল? টিমটিম করে জ্বলছে কিছু প্রদীপ। তবু শিল্প-সংস্কৃতি-গান-বাজনা-চলচ্চিত্র-নাটকে বাঙালির নতুন প্রজন্ম আসছে, কিন্তু দেশের প্রতিরক্ষা ক্ষেত্রে শীর্ষপদে বাঙালি? সে যেন এক ঐতিহাসিক অ-সম্ভব।\nজম্মু-কাশ্মীরের বন্যা দেখতে আকাশপথে গিয়েছেন বাঙালি বায়ুসেনা প্রধান, সুইডেনে গিয়েও তিনি গ্রাইপেন যুদ্ধবিমান চালিয়েছেন, বিদেশের সংবাদমাধ্যমে সেই সব দৃশ্য প্রচারিত হয়েছে। এ সব কি চাট্টিখানি ব্যাপার? সার্জিকাল স্ট্রাইকের জন্য পাক সেনাবাহিনীকে চাপে রাখার রণকৌশল বহু দিন ধরে রচনা করেছেন কে? তিনিই। সাহস আর নিজের প্রতি বিশ্বাস অটুট থাকলে যে সত্যিই আকাশ জয় করা যায়, অরূপ রাহা তার প্রমাণ।\nবঙ্গসন্তানের এই শীর্ষপদে আসীন হওয়ার ঘটনা যদি দেশের বঙ্গসমাজকে সার্বিক ভাবে উদ্বেল করে, এই পরিসরের সম্প্রসারণে আরও সক্রিয় হয় বাঙালি, তবে সে হবে এক বড় আনন্দ-সংবাদ। এক অতুল প্রাপ্তি।


ক্লিওপেট্রা মিশরীয় ছিলেন না, রইল আরো অজানা রহস্ - joybarta\nক্লিওপেট্রা মিশরীয় ছিলেন না, রইল আরো অজানা রহস্\nIn: প্রযুক্তি, স্পেশাল টপ ৩\nমিশরীরা ইতিহাসের একটা অংশ দখল করে রয়েছে। মিশরীয় সভ্যতার সম্পদ, জীবনযাপন, নীলনদ, পিরামিড, মমি পুরো মিশরকে করেছে সমৃদ্ধ। হাজারো বছর আগে কীভাবে তারা এতোটা সমৃদ্ধশালী ছিল তাও এখনো অজানা।\nতবে আধুনিক বিজ্ঞানের বদৌলতে মিশরের অনেক কিছুই উম্মোচিত হয়েছে।তারপরও এখনো অজানা আছে অনেক কিছুই। মিশর নিয়ে করা ধারাবাহিকে আগের পর্বগুলোতে ছিল প্রাচীন মিশরীয় সভ্যতা, তাদের জীবন ধারণ, পিরামিড, মমি নিয়ে। আজ থাকছে মিশরের অজানা আরো কিছু দিক নিয়ে। যা বেশ চমকপ্রদও বটে। চলুন জেনে নেয়া যাক সেসব-\nক্লিওপেট্রা মিশরীয় ছিলেন নামিশরের রানি ক্লিওপেট্রার নাম শোনেননি এমন কাউকেই বোধ হয় খুঁজে পাওয়া যাবে না। রূপে ও গুণে তিনি ছিলেন অনন্যা। তবে রূপের জন্যই বেশি সমাদৃত হয়েছিলেন। তার রূপ দেখে তৎকালীন সবাই মুগ্ধ হয়েছেন। সব কিছু উজার করে দিয়ে হলেও পেতে চেয়েছেন রানিকে। সেসময়কার আশেপাশের রাজ্য এবং দেশের রাজারা ক্লিওপেট্রার প্রেমে পাগল ছিলেন।\nমিশরের নারী ফারাওদের মধ্যে ক্লিওপেট্রা ছিলেন অন্যতম একজন শাসক। তবে জানেন কি? তিনি কিন্তু মিশরীয় ছিলেন না। অবাক হচ্ছেন, তাহলে তিনি মিশরের ফারাও কীভাবে হয়েছিলেন? ক্লিওপেট্রা নামে পরিচিত ছিলেন টলেমিক মিশরের সর্বশেষ সক্রিয় ফারাও। তার রাজত্বের পর, মিশর তৎকালীন সম্প্রতি প্রতিষ্ঠিত রোমান সাম্রাজ্যের একটি প্রদেশে পরিণত হয়। ক্লিওপেট্রা ছিলেন প্রাচীন মিশরীয় টলেমিক বংশের সদস্য।\nআলেকজান্ডারের মৃত্যুর পর মহামতি নামে তার একজন সেনাপতি মিশরে কর্তৃত্ব দখল করেন। তিনিই টলেমিক বংশের গোড়াপত্তন ঘটান। এই বংশের বেশিরভাগ সদস্য গ্রিক ভাষায় কথা বলতেন। তারা মিশরীয় ভাষা শিখতে অস্বীকৃতি জানায়। ফলে রোসেত্তা স্টোনের সরকারি নথিপত্রেও মিশরীয় ভাষার পাশাপাশি গ্রিক ভাষার প্রচলন ছিল।অপরদিকে ব্যতিক্রমী ক্লিওপেট্রা মিশরীয় ভাষা শিখেছিলেন। তিনি নিজেকে একজন মিশরীয় দেবীর পুনর্নজন্ম হিসেবে আখ্যায়িত করেছিলেন।\nতার পিতা চতুর্দশ টলেমি অলেটেসের সঙ্গে তিনি দ্বৈতভাবে মিশর শাসন করতেন। পিতার মৃত্যুর পর তিনি তার ভাতৃদ্বয় ত্রয়োদশ টলেমি ও চতুর্দশ টলেমির সঙ্গে রাজ্য শাসন করতেন। তৎকালীন মিশরীয় ঐতিহ্য অনুসারে, তিনি নিজের ভাইদেরকে বিয়েও করেছিলেন। পরবর্তীতে একসময় ক্লিওপেট্রা মিশরের একক শাসক হিসেবে অধিষ্ঠিত হন। ফারাও হিসেবে তিনি রোমের শাসক গাউস জুলিয়াস সিজারের সঙ্গে একটি ভালো সম্পর্ক বজায় রেখেছিলেন। যা মিশরের সিংহাসনে ওপর তার হাতকে আরো শক্তিশালী করেছিল।\nতারা বোর্ড খেলত\nমিশরীয়রাই প্রথম শান্তিচুক্তি করেছিলদুই শতাব্দীর বেশি সময় ধরে। মিশরীয়রা আধুনিক সিরিয়ায় ভূমির নিয়ন্ত্রণের জন্য হিট্টাইট সাম্রাজ্যের বিরুদ্ধে লড়াই করেছিল। এই দ্বন্দ্বের জন্যই খ্রিস্টপূর্ব ১২৭৪ খ্রিস্টাব্দে কাদেশের যুদ্ধের মতো রক্তাক্ত যুদ্ধ হয়েছিল। তবে দ্বিতীয় ফেরাউন রামিসের সময় উভয় পক্ষই বেশ প্রভাবশালী ছিল। মিশরীয় এবং হিট্টিয়ান উভয়ই একে অন্যের দলের লোকদের হুমকি এবং হত্যা করত\nখ্রিস্টপূর্ব ১২৫৯ সালে দ্বিতীয় রামিস এবং তৃতীয় রাজা হট্টুসিলি একটি বিখ্যাত শান্তি চুক্তি করেন। এই চুক্তি দ্বন্দ্বের অবসান ঘটায় এবং তৃতীয় পক্ষের আক্রমণে দুটি রাজ্য একে অপরকে সহায়তা করবে বলে সিদ্ধান্ত নেয় হয়। মিশর-হিট্টিট চুক্তিটি এখন পর্যন্ত পৃথিবীর প্রথম শান্তি চুক্তি হিসেবে স্বীকৃত। এর একটি অনুলিপি নিউ ইয়র্কের জাতিসংঘের সুরক্ষা কাউন্সিল চেম্বারের প্রবেশদ্বার উপরে রাখা আছে।\nনারীরা ছিলেন স্বাধীন\nমিশরীয়রা বোর্ড খেলতে ভালোবাসতেননীল নদ থেকে পানি নিয়ে কৃষিকাজ, দালানকোঠাসহ পিরামিড নির্মাণ ইত্যাদি করতে গিয়ে হাঁপিয়ে উঠেছিল মিশরবাসী। নিজেদের মানসিক স্বস্তির জন্য তারা বোর্ড খেলা শুরু করে। সেনেট নামে পরিচিত এই খেলা সেসময় বেশ জনপ্রিয় ছিল। খ্রিস্টপূর্ব ৩৫০০ অবধি প্রায় ৩০ স্কোয়ার ফিট আঁকা একটি দীর্ঘ বোর্ডে খেলা হত।\nপ্রতিটি খেলোয়াড়ের এক সেট গুটি ছিল। যা বোর্ডের পাশ দিয়ে ডাইসের রোলে সাজানো থাকত। এই খেলা শুধু যে পুরুষরাই খেলতেন তা কিন্তু নয়। নারীরাও এ খেলায় বেশ পারদর্শী ছিলেন। রানি নেফেরতারিও সেনেট খেলতে পছন্দ করতেন। তুতানখামেনের মতো ফারাওদের সমাধিতে গেম বোর্ডগুলো সমাহিত করা হয়েছিল।\nশ্রমিক আন্দোলন ঘটে\nমিশরীয় নারীরা ছিলেন স্বাধীনপ্রাচীন মিশর থেকেই নারীরা পুরুষের পাশাপাশি বেশ স্বাধীন জীবনযাপন করেছে। তারা আইনী এবং আর্থিক দিক থেকেও ছিলেন স্বাধীন। তারা সম্পত্তি কেনা বেচা করতে, জুরিতে সেবা দিতে, উইল করতে এবং এমনকি আইনি চুক্তিতেও হস্তক্ষেপ করতে পারত। মিশরীয় নারীরা সাধারণত বাড়ির বাইরে কাজ করতেন না। বাড়ির বাইরের বাগানের দেখাশুনা করতেন তারা।\nতবে নিচু শ্রেণির অনেক নারীরাই (পিরামিড তৈরি কিংবা নির্মাণাধীন কাজে) পুরুষদের মতো একই কাজ করে সমান বেতন পেতেন। প্রাচীন গ্রিসের নারীদের মতো নয়, মিশরীয় নারীরা তাদের স্বামীর সম্পত্তির মালিকানাধীন ছিল। তাদের বিবাহবিচ্ছেদ এবং পুনরায় বিবাহ করার অধিকার ছিল। এমনকি মিশরীয় দম্পতিরা একটি প্রাচীন প্রাক-পূর্ব চুক্তি মেনে চলত। এই চুক্তিতে নারীরা বিবাহবিচ্ছেদ হলে ক্ষতিপূরণ পেতেন।\nমিশরীয়রা ছিলেন স্বাস্থ্যবান\nমিশরীয়রাই প্রথম শ্রমিক আন্দোলন করেছিলমিশরীয়রা ফেরাউনকে তাদের জীবন্ত দেবতা হিসেবে গণ্য করত। তবে তারা উন্নত কাজের অবস্থার জন্য প্রতিবাদ করতে ভয় পেত না। খ্রিস্টপূর্ব দ্বাদশ শতাব্দীতে নিউ কিংডম ফেরাউন রামিসেসের রাজত্বকালে ঘটে যায় প্রথম শ্রমিক আন্দোলন। দেইর এল-মদিনায় রাজকীয় নেক্রোপলিস তৈরিতে নিযুক্ত শ্রমিকরা তাদের শস্যের যথাযথ অর্থ না পাওয়াই ধর্মঘট করে। যা ছিল ইতিহাসের প্রথম রেকর্ডকৃত শ্রমিক ধর্মঘট। এই বিক্ষোভ বেশ খারাপ রূপ নিয়েছিল। আর এ কারণেই শ্রমিকরা তাদের দাবি এবং অর্থ আদায় করতে সক্ষম হয়েছিল। এমনকি এই আন্দোলনের জন্য তারা রেশন সুবিধাও আদায় করে নিয়েছিল।\nমেকআপ ব্যবহার করতেন পুরুষরা\nমিশরীয়রা ছিল বেশ স্বাস্থ্যবানপ্রাচীন মিশরীয় মূর্তিগুলো দেখলেই বোঝা যায় তাদের দৈহিক আকৃতি সম্পর্কে। তারা বেশ স্থূলাকার ছিল। বিয়ার, ওয়াইন, রুটি এবং মধু ছিল তাদের প্রিয় খাবার। এমনকি তারা মিষ্টি জাতীয় খাবার বেশি খেত। ফলে শরীরের ওজনও বেড়ে যেত সহজেই।\nতাদের মমি পরীক্ষা করে বোঝা যায়, অনেক মিশরীয় শাসক অস্বাস্থ্যকর খাবারের জন্য অতিরিক্ত ওজনযুক্ত ছিলেন। এমনকি বেশিরভাগ মিশরীয় শাসক জীবদ্দশায় ডায়াবেটিসে ভুগছিলেন। রানি হাতসেপসুত, যিনি খ্রিস্টপূর্ব ১৫ শতাব্দীতে বেঁচে ছিলেন। তার মমি পরীক্ষা করে দেখা যায় তিনিও বেশ স্থূলাকার ছিলেন।\nদেবতাদের সন্তুষ্ট করতে তারা মেকআপ করতেন\nমিশরীয় নারী পুরুষ উভয়েই মেকআপ ব্যবহার করতেনসাধারণত মেকআপ বা সাজ সজ্জার উপকরণগুলো নারীরাই বেশি ব্যবহার করে। তবে জানেন কি? মিশরীয়রা নারী পুরুষ সবাই ব্যবহার করতেন মেকআপ। তারা বিশ্বাস করতেন, মেকআপ করলে তাদের দেবদেবী তাদের সুরক্ষা দিবেন। তাদের প্রসাধনীগুলো মালহাইট এবং গ্যালেনার মতো আকরিক মিশিয়ে তৈরি করা হত। এখনকার মতো তখন মেকআপ ব্রাশ ছিল না। তাই কাঠ, হাড় এবং হাতির দাঁত দিয়ে তৈরি বিভিন্ন আকৃতির পাত্র দিয়ে এগুলো চোখের চারপাশে ব্যবহার করা হত।\nনারীরা লাল রঙের দাগ কাটতেন গালে। তাদের হাত এবং নখ রঙিন করতেন মেহেদি ব্যবহার করে। নারী ও পুরুষরা তেল, মরিচ এবং দারুচিনি দিয়ে তৈরি আতর মাখতেন শরীরে। মিশরীয়রা বিশ্বাস করত তাদের মেকআপে যাদুকরী নিরাময় ক্ষমতা রয়েছে। তবে একথা কিন্তু সম্পূর্ণ ভুল ছিল না। গবেষণা থেকে প্রমাণিত হয়েছে, তারা যে সীসাভিত্তিক প্রসাধনী ব্যবহার করত তা আসলে চোখের সংক্রমণ দূর করতে সহায়তা করত।\nদক্ষ শ্রমিক দিয়ে পিরামিড তৈরি করা হত\nপিরামিড দাসদের দিয়ে তৈরি হয়নিজানলে আশ্চর্য হবেন বৈকি! হাজারো বছর আগের তৈরি পিরামিডগুলোর নির্মাণ ছিল সুপরিকল্পিত। একদম দক্ষ আর জ্ঞানী গুণী স্থাপত্যশিল্পীদের দিয়ে তৈরি হয় পিরামিডের নকশা। অনেকে বলেন সাধারণ শ্রমিকদের দিয়েই রাজার মন মতো তৈরি করা হয়েছিল পিরামিড। তবে এই যুক্তি মানতে নারাজ ইতিহাসবিদ আর গবেষকরা। তারা মনে করেন, অনেক পরিকল্পনা এবং পরীক্ষা নিরিক্ষার পর তৈরি হয়েছিল পিরামিড। তা পিরামিডের নকশা আর ভেতরের আকার আকৃতি দেখলেই বোঝা যায়।\nমিশরীয়রা বিভিন্ন পশুপাখি পুষতমিশরীয়রা প্রাণীকে দেবতার অবতার হিসেবে দেখত। তাই এগুলোকে যত্ন নিয়ে লালন পালন করত তারা। বিড়াল মিশরীয়দের সবচেয়ে প্রিয় পোষ্য ছিল। এছাড়াও বাজপাখি, ইবিস, কুকুর, সিংহ, বানর ছিল তাদের পোষ্যের তালিকায়। এগুলোকে নিজেদের মতো করে বিভিন্ন কাজের প্রশিক্ষণ দেয়া হত। মৃত্যুর পর মনিবের সঙ্গেই সমাধি বা মমি করা হত। জানেন কি? এখনকার আইন শৃঙ্খলা বাহিনীর যেমন ডগ স্কোয়াড রয়েছে তেমনি মিশরীয়দের ছিল বানর স্কোয়াড।\nমিশরীয়দের ছিল উন্নত চিকিৎসা ব্যবস্থা\nমিশরীয়দের চিকিৎসা ব্যবস্থা ছিল খুবই উন্নত। চিকিৎসা বিশেষজ্ঞ এবং ইতিহাসবিদ হেরোডোটাস খ্রিস্টপূর্ব ৪৫০ সালের চিকিৎসা ব্যবস্থা সম্পর্কে গবেষণা করেছেন। তার লেখায় মিশরীয় ওষুধ নিয়ে আলোচনা করেছেন তিনি। তিনি লিখেছেন প্রতিটি চিকিৎসক ছিল খুবই মেধাবী। আর একেক রোগের জন্য বিখ্যাত। তাদের চোখ, দাঁত এবং পেটের চিকিৎসা ব্যবস্থা ছিল সবচেয়ে ভালো। যা এখনো চিকিৎসা শাস্ত্রে উল্লেখযোগ্যভাবে সহায়তা করেছে।\nPrevious Post: পল্লবী থানায় বিস্ফোরণ : কেটে ফেলতে হলো আহত রিয়াজের কব্জি\nNext Post: দেশে করোনায় আরও ৩৫ জনের প্রাণহানি, নতুন শনাক্ত ৩০০৯